Bijeljina: Pod nadzorom 820 osoba, tri u stacionaru\n20/03/2020 | 15:44 | Izvor: SRNA\nŠef Štaba za vanredne situacija grada Bijeljina Mićo Mićić izjavio je danas da je u Bijeljini, i pored svih mjera koje su preduzete u prethodnom periodu, registrovan jedan slučaj pozitivan na virus korona, te da je 820 ljudi pod različitim vidovima nadzora, a troje u stacionaru.\n- Donijeli smo danas odluku da nastavimo koordinaciju sa graničnim prelazima, odakle sanitarni inspektori moraju dostaviti rješenje Komunalnoj policiji, Domu zdravlja i civilnoj policiji kako bi kontrolisali koliko se poštuje odluka o karantinu, kao i sve odluke koje izda nadležni organ - rekao je Mićić novinarima nakon sjednice Štaba za vanredne situacije.\nOn je naveo da će, s obzirom na pojavu jednog potvrđenog slučaja zaraze virusom, a na prijedlog direktora Doma zdravlja i bolnice, grad povećati karantin za dodatnih 50 kreveta.\n- S tim ciljem smo donijeli odluku da Centar za socijalni rad izmjestimo u nove prostorije, da obezbijedimo prostorije u Bolnici gdje će biti novih 50 mjesta. Imamo obećanje da ćemo 50 novih dušeka dobiti od Oružanih snaga BiH - rekao je Mićić.\nOn je naveo da Štab raspolaže sa 20 boca kiseonika, čime će Centar za socijalni rad, odnosno nove prostorije sa krevetima biti obezbijeđeni.\n- U obavezi smo da za karantin na Rači obezbijedimo struju, što je već urađeno, vodu za piće i sanitarnu vodu, za šta su danas zaduženi Civilna zaštita i gradski Vodovod, te će i 60 kreveta koji su sinoć postavljeni u ovom karantinu biti opremljeni i spremni da primaju ljude - rekao je Mićić.\nOn je dodao da se nastavlja dezinfekciji cijelog grada, te da će preduzeće "Komunalac" od ponedjeljka, 23. marta, krenuti sa ovim poslom.\n- I predstavnici Granične službe danas su rekli da nemamo novih migranata, što je dobro, ali nam je olakšan posao time što je danas ponovo zatvorena granica na Rači i Pavlovića mostu, pa ne očekujemo previše ljudi koji dolaze iz inostranstva - kaže Mićić.\nOn je istakao da će i dalje funkcionisati transport, da dolaze kamioni u neke domaće firme, te je shodno tome donesen zaključak da oni moraju voditi računa o posebnim mjerama zaštite, posebno ako dolaze iz kriznih područja.\n- Donijeli smo danas još nekoliko odluka kada je riječ o privrednicima - da za vrijeme trajanja vanrednih mjera ne naplaćujemo zakup javnih površina, da stopiramo ugovore o zakupu, da im ne naplaćujemo komunalnu taksu, a sve to kao pomoć Gradske uprave u skladu sa našim zakonima - rekao je Mićić.\nDirektor Doma zdravlja Bijeljina Duško Milovanović rekao je da su do jutros u gradu registrovane 823 osobe koje su pod epidemiološkim nadzorom, a juče je potvrđen jedan pozitivan rezultat na virus korona.\n- Nakon prijema te informacije hitno smo reagovali i Higijensko-epidemiološka služba je preduzela sve mjere kako bi identifikovala sve one koji su, eventualno, imali kontakt sa osobom kod koje je potvrđen virus korona - rekao je Milovanović.\nOn je dodao da su od jutros epidemiološke ekipe na terenu, kada je riječ o vrtiću, ali i drugim ustanovama u kojima su boravile osobe koje su bile u kontaktu sa zaraženim.\nMilovanović naglašava da su preduzete sve mjere u skladu sa preporukama struke, te da nema mjesta za paniku.\n- Za sada je sve pod kontrolom i nastavićemo da pratimo razvoj epidemiološke situacije - rekao je Milovanović i dodao da je u toku jučerašnjeg i današnjeg dana poboljšana saradnja sa zdravstveno-sanitarnom inspekcijom na graničnim prelazima.\nOn očekuje da će u narednom periodu imati detaljnije izvještavanje od ove inspekcije, a očekuje i manji broj novih slučajeva pod nadzorom jer je smanjen broj ulazaka u zemlju.\n- Sad posebnu pažnju usmjeravamo na kontrolu vozača koji se nalaze u međunarodnom transportu - poručio je Milovanović.\nOn je naveo i da je rad svih vrtića u gradu zabranjen, te da će oni biti podvrgnuti epidemiološkom nadzoru.\nVršilac dužnosti direktora Bolnice "Sveti Vračevi" Milica Lovrić rekla je da, osim osobe za koju je juče potvrđeno da je zaražena virusom korona, Bolnica ima četiri osobe koje su u kućnom karantinu, pored 823 osobe koje su pod stručnim nadzorom.\nOna je apelovala na poštivanje odluka Vlade republike Srpske i naredbe Kriznog štaba za vanredne situacije kako bi zaštitili svoje, ali i zdravlje drugih, kao i da se građani ne okupljaju u stanovima i kućama u večernjim i noćnim satima.\n- Zdravstveni radnici su veoma spremni da reaguju i zaštite stanovništvo, s tim što i stanovništvo mora poštovati mjere i odluke u ovoj situaciji - naglasila je Lovrićeva.\nOna je rekla da Bolnica proširuje prostor, odnosno kapacitet karantina na 50 kreveta, da ima dovoljno respiratora, terapije i svega što je neophodno za liječenje ovih pacijenata.


Zrenjanin: Zeleni traže da se reši problem Bagljaškog kanala - Z1INFO.RS\nNaslovna Ekologija Zrenjanin: Zeleni traže da se reši problem Bagljaškog kanala\nZelena stranka iz Zrenjanina se obratila javnosti saopštenjem u kojem traže od gradske vlasti da ”hitno krene u rešavanje problema sa Bagljaškim kanalom”. Bagljaški kanal predstavlja veliki ekološki problem ovog naselja, iako je namena ovog kanala da sakuplja kišnu kanalizaciji on je pretvoren u ekološku katastrofu, objašnjavaju iz ZS.\nOva vlast nije rešila ni jedan ekološki problem, naprotiv problemi se povećavaju, navode oni. “Stanovnici naselja Bagljaš godinama pokušavaju da umole vlast kako bi se ovaj problem rešio ali bezuspešno, osim kada je u pitanju lični interes finkcionera a što se jasno vidi na primeru “Aviv parka” kada je zbog izgradnje ovog tržnog centra zacevljen jedan deo kanala” smatra Aleksandar Jankov.\nUpozoravamo vlast da tajkuni i stranački funkcioneri ne smeju biti ispred građana, naši sugrađani koji žive u blizini ovog kanala izloženi su ekološkoj i mentalnoj torturi kako zbog smrada i fekalija tako i zbog lažnih obećanja, navodi se na kraju saopštenja ove političke organizacije.\nBagljaški kanal je bio predmet rada lokalne samouprave tokom 2015. godine\nInače tokom 2015 i 2016 godine gradska vlast je bila na putu ”rešavanja višedecenijskog problema s Bagljaškim kanalom – to je bila kako su naveli – jedna je od najvažnijih stvari u 2015. godini” Uloženo je oko 40 miliona dinara, u izmuljavanje, čišćenje i cevljenje kanala. Link: zrenjanin.rs\nO ovom problemu i rešavanju istog su tada pisali zrenjaninski portali gradski sajt: bagljaški kanal 1, bagljaški kanal 2\nFoto: zrenjanin.rs izveštaj o radu na kanalu


NUNS: Neprihvatljivo vređanje novinarke od strane javnog funkcionera - Politika - Dnevni list Danas\nPočetna » Politika » NUNS: Neprihvatljivo vređanje novinarke od strane javnog funkcionera\nNUNS: Neprihvatljivo vređanje novinarke od strane javnog funkcionera\nNezavisno udruženje novinara Srbije osudilo je uvrede upućene novinarki Danasa Snežani Čongradin, koje je u Skupštini Srbije izrekao poslanik i lider Srpske radikalne stranke Vojislav Šešelj.\n0Piše: FoNet 16. jula 2019. 17.16 Izmenjeno: 17. jula 2019. 11.49\nReagujući na tekst Snežane Čongradin „Zašto nisam napisala izveštaj iz Srebrenice“, Šešelj je novinarki uputio niz neprimerenih uvreda i poručio da bi svakog novinara koji tako nešto napiše poslao na 20 godina robije.\nNUNS smatra da je takvo komentarisanje i vređanje novinarke od strane javnog funkcionera neprihvatljivo, a pogotovo kada je izrečeno u Narodnoj skupštini. NUNS navodi da je više puta upozoravao na neprimereno ponašanje Vojslava Šešelja i drugih poslanika u Narodnoj skupštini prema novinarima i smatra da je to direktna posledica stvaranja atmosfere netolerancije prema slobodi izražavanja i informisanja.\nNa taj način javni funcioneri ne samo da ne osuđuju napade i pritiske na novinare, već podstiču takvo ponašanje, navodi NUNS.\nTo udruženje pozvalo je predsedavajuću u Narodnoj skupštini da reaguje na ovakve istupe Šešelja i ostalih poslanika i zahteva od najviših državnih organa da osude takvo ponašanje javnih funkcionera.\nNUNS, Snežana Čongradin, uvrede, Vojislav Šešelj\nNUNS: Oduzeti poslanički mandat Šešelju\nPoseta Makrona i ostavka Haradinaja dominantne teme prethodne nedelje (VIDEO)


Pindžo u Sofiji predstavila rekordne rezultate srpskog turizma u 2017. godini | Ministarstvo trgovine, turizma i telekomunikacija\nPindžo u Sofiji predstavila rekordne rezultate srpskog turizma u 2017. godini\nPomoćnik ministra za turizam Renata Pindžo, je na upravo završenoj Ministarskoj konferenciji o turizmu i ekonomskom razvoju u Sofiji predstavila rekordne rezultate srpskog turizma u 2017. godini.\nPindžo je ponovila stav Vlade Republike Srbije prema razvoju turizmu kao jednoj od prioritetnih privrednih grana, govoreći o značaju turizma za ekonomski rast naše nacionalne ekonomije ali i o ambicioznim planovima za naredni period.\nPosebno je istakla opredeljenost Srbije ka regionalnoj saradnji, kreiranju regionalnih turističkih proizvoda, ali i unapređenju konkurentnosti Srbije kao turističke destinacije i primeni novih tehnologija u razvoju turizma.\nPomoćnica ministra se tokom boravka u Bugarskoj sastala i sa generalnim sekretarom Svetske turističke organizacije Ujedinjenih nacija (UNWTO) Zurabom Pololikašvilijem koji je pružio punu podršku ove organizacije sprovođenju Strategije razvoja turizma Republike Srbije, kao i Programu mera koji je usvojio Nacionalni Savet za razvoj turizma ističući značaj i doprinos Srbije kako radu UNWTO tako i ostvarenju rekordnih rezultata evropskog turizma u 2017. godini.\nTakođe, održani su i bilateralni sastanci sa ministarkom turizma Bugarske Nikolinom Angelkovom, zamenicima ministara turizma Rumunije i Albanije o unapređenju regionalne saradnje, kreiranja regionalnih turističkih proizvoda i stvaranja povoljne klime za saradnju privatnog sektora u regionu.\nMinistarska konferencija okupila je ministre i visoke zvaničnike iz zemalja Evropske unije i Zapadnog Balkana koji se nalaze u fokusu bugarskog predsedavanja Savetom Evropske Unije.\nVisoki zvaničnici su razgovarali o važnim temama iz oblasti turizma, u skladu sa prioritetima bugarskog predsedavanja, a to su: budućnost Evrope i mladih – ekonomski rast i socijalna kohezija, evropska perspektiva i povezanost Zapadnog Balkana, bezbednost i sigurnost kroz snažan zajednički rad, digitalna ekonomija i veštine budućnosti.


Na konkurs je prispeo veliki broj radova (22 projekta) od kojih je jedan rad eliminisan s obzirom na to da nije ispunio uslove konkursa. Da je konkurs široj stručnoj javnosti bio interesantan govori i podatak da je nekoliko radova stiglo poštom i iz inostranstva.\nZbog prvomajskih i uskršnjih praznika i velikog broja radova koje je trebalo pregledati zasedanje žirija je trajalo skoro mesec dana. Nakon nekoliko selekcija, izdvojeni su najuspešniji radovi prema prethodno uspostavljenim kriterijumima koji su se, pre svega, odnosili na funkcionalne zahteve ustanove, uklopljenost u specifične uslove konteksta lokacije i oblikovanje objekta. Žiri je ocenio da je najbolji koncept nove ustanove za smeštaj starih predložio autorski tim arhitekte Miloša Komlenića i apsolventa arhitekture Tamare Petrović iz Beograda. Drugu nagradu dobio je autorski tim Re:akt koga čine Valjevka Grozdana Šišović, Srđan Tadić i Dejan Milanović. Zanimljivo je da je ovaj tim i na konkursu za uređenje stare zelene pijace na desnoj obali Kolubare bio jedan od nagrađenih.\nMišljenje žirija o dva prvonagrađena rada:\nPRVA NAGRADA – Autori ovog rada nizom ispravnih i prostudiranih odluka nude urbanističko-arhitektonsko rešenje koje u potpunosti daje odgovore na zadate konkursne uslove, program i predviđenu lokaciju.\nPristup objektu sa severo-istočne strane omogućio je da se povoljna jugo-zapadna strana rastereti kolskog saobraćaja i nameni parkovskim površinama, i u drugom planu dominantnom traktu sa smeštajnim jedinicama orijentisanim ka osunčanoj, mirnoj i ozelenjenoj strani.\nKljuč organizacije objekta je u rešenju prizemlja, gde se sustiču i granaju svi tokovi. Autori su uvideli važnost zajedničkih sadržaja koji po principu „kumulacija - komplementarnost”, smešteni u prizemlje u najboljoj meri odgovaraju potrebama korisnika, stvarajući javni forum u kome se prepliću sva svakodnevna zbivanja.\nOvakvo rešenje nudi još jedan kvalitet, a to je moguća adaptibilnost sadržaja – prostora – ambijenata, koji će vremenom svakako pretrpeti promene onako kako se budu menjale potrebe i zahtevi korisnika.\nOno što ovaj rad izdvaja od ostalih konkurenata je izuzetno uspešan spoj svih aspekata jednog arhitektonskog dela, koji rezultira u meri i skladnosti.\nDRUGA NAGRADA – Iako je urbanistička dispozicija vrlo povoljno rešena u odnosu na kontekst i užu lokaciju, rešenje kolskog pristupa čini se nerealnim zbog neprilagođenosti nagibu terena. Formiranje dvorišta i parkovskog prostora u središnjem delu objekta ocenjeno je kao kvalitet rešenja. Površina objekta prevazilazi prirodno zaravnjeni deo lokacije, tako da se na obodnim delovima očekuju veće intervencije na terenu.\nOrijentacija smeštajnih kapaciteta je povoljna.\nOstvaren je kvalitet kuće/doma više od pukog smeštaja koji je u osnovi koncepta, kako u funkcionalnom tako i u oblikovnom rešenju. Nepovoljnost u funkcionalnoj organizaciji je odnos kuhinjskog bloka u suterenu sa razdvojenim trpezarijama u prizemlju. Zona komunikacija u smeštajnom delu je nedovoljno razvijena.\nObrada fasada u drvetu, ambijentalne vrednosti, omogućavanje veze sa spoljnjim prostorom za svaku smeštajnu jedinicu, primerenost i mera u oblikovanju i sklad sa kontekstom, osnovni su kvaliteti ovog rada.\nDiskusija o radovima, a potom i otvaranje izložbe svih pristiglih projekata održan je 30. maja u Valjevu. Izložba je otvorena u holu Doma kulture u Valjevu do 6. juna 2003.


Vranjski inspektori pomogli u razbijanju lanca piramidalne prevare - juGmedia\nInspektori za suzbijanje privrednog kriminala Policijske uprave u Vranju, podneli su krivične prijave protiv 17 osoba iz Beograda i Kaća, osumnjičenih za piramidalnu prevaru na kojoj su osumnjičeni zaradili 69 miliona dinara, saopšteno je iz MUP-a Srbije.\nPrijave su, navodi se u saopštenju, podnete protiv dvojice odgovornih lica beogradskog preduzeća „Tqlo“, odgovornog lica kaćke Agencije za istraživanje tržišta i ispitivanje javnog mnjenja „Dna International“, navodno idejnog tvorca projekta UG „Tql Elite Klub“ iz Beograda, kao i trinaestoro odgovornih lica agencija za pružanje marketing usluga i ispitivanje tržišta.\n“Sumnja se da su oni, na osnovu formirane piramidalne strukture udruženja „Tql Elite Klub“, putem članarina i prodaje kompleta izvesnih publikacija ostvarili zaradu u iznosu od 69,2 miliona dinara. Potom su, kako se sumnja, tako stečeni novac putem marketinških agencija kroz fiktivne poslove pružanja marketing usluga ispitivanja tržišta, izvlačili iz legalnih tokova i prisvajali ga. Na ovaj način oni su, kako se sumnja, oštetili budžet Republike Srbije za 15,4 miliona dinara, na osnovu neobračunatih i neuplaćenih javnih prihoda”, navodi se u policijskom saopštenju.\nKrivične prijave podnete su po nalogu Posebnog odeljenja za suzbijanje korupcije Višeg javnog tužilaštva u Beogradu zbog postojanja osnova sumnje da su počinili krivično delo zloupotreba položaja odgovornog lica.\nPripadnici Policijske uprave u Vranju radili su i ranije na razbijanju lanaca piramidalnih prevara po čitavoj Srbiji. Najpoznatija je piramidalna struktura “Gem collection” koja je u Srbiji razbijena 2012. godine, a među uhapšenim pripadnicima organizacije 2012. godine bili su i Vranjanci, a po celoj Srbiji su hapsili i vranjski inspektori za suzbijanje privrednog kriminala.\nZabrana gradnje MHE na području opštine Vlasotince\nVećinom glasova odbornika Skupštine opštine Vlasotince, doneta je danas odluka kojom se zabranjuje gradnja mini hidro elektrana na području te opštine,…\n12.12.2018. u 01:08\nSta je ovde piramidalno haha\n12.12.2018. u 09:21\nNije lose da ispitate kako su prethodni procesi zavrseni nakon predaje tuzilastvu i sudu. Nije bitno samo otkriti, nego i procesuirati, a tu smo malo tenki.Isto ce se i ovo otkrice, kobajagi veliko, zavrsiti.


Kakvo se grejanje najviše isplati? | 013 info\nB92\tPon, 02/10/2017 - 22:20\nNiže troškove energije za grejanje stambenog prostora u predstojećoj grejnoj sezoni imaće domaćinstva koja se greju na drvo, saopštava Agencija za energetiku.\nSlede prirodni gas, ugalj, skuplje ogrevno drvo, pelet, struja - TA peć, grejna tela na struju i kotlovi na struju za etažno grejanje i propan butan gas.\nTreba imati u vidu da je 150 kWh/m2 prosečna procenjena potrošnja u Srbiji. "Najniže troškove energije za grejanje, za navedene uslove, u grejnoj sezoni 2017/2018. (prema cenama iz oktobra 2017) imaće domaćinstva koja se greju na drvo u područjima Srbije u kojima se ono može nabaviti po nižim cenama (na primer 4.500 dinara po metru kubnom) i ukoliko imaju novije peći čija je efikasnost veća, npr. 65 odsto. U tom slučaju im je za nabavku goriva potrebno 37.000 dinara za sezonu."\nVeće troškove, oko 60.000 dinara, imaće domaćinstva koja koriste skuplje ogrevno drvo,čija je cena 6.200 dinara po metru kubnom i imaju peći niže efikasnosti, kao i građani koji se greju na pelet, čiji su godišnji troškovi oko 66.000, ako se sagoreva u efikasnijim pećima konstruisanim za ovo gorivo.\nDomaćinstva koja koriste termoakumulacione peći imaće troškove energije od 48.000 dinara, ali samo ukoliko se isključivo koristi jeftinija noćna električna energija. Dopunjavanje peći korišćenjem skuplje električne energije samo tokom dva sata dnevno, uvećava troškove za čak 44 odsto, na oko 69.000 dinara, što je skuplje od većine alternativnih goriva.\n"Svi navedeni troškovi će biti niži ili viši, ukoliko se koriste peći i kotlovi čija je efikasnost manja ili veća, ukoliko su vam stan ili kuća bolje ili lošije izolovani, ukoliko grejete kraće ili duže vreme od ovde navedenih". Agencija je navela da navedeni iznosi obuhvataju samo troškove nabavke energije, odnosno goriva, a ne obuhvataju investicione troškove (npr. nabavku peći i ugradnju instalacija centralnog grejanja) i troškove periodičnih pregleda i održavanja.


Predstavnica YALS-a na Skupu članova Eaqualsa u Nici | YALS\nPredstavnica YALS-a na Skupu članova Eaqualsa u Nici\nPredstavnica YALS-a Marija Pejatović na EAQUALS-ovom Skupu članica u Nici, Francuska, 20-21.11.2015\n20-21. novembar, 2015, Nica, Francuska\nEaquals je vodeća, svetska organizacija u akreditaciji institucija koje se bave podučavanjem jezika, i Udruženje škola stranih jezika Srbije YALS, jedan od pridruženih članova, zajedno sa Gete institutom, Institutom Servantes, Britanskim savetom, Kembridž engleskom i drugima, imao je svog predstavnika na ovom skupu.\nPredavanja na konferenciji bila su podeljena na četiri teme: Praksa u učionici, Upravljanje kvalitetom, Kreiranje kursa, Ocenjivanje i ZJO i Poslovno i marketinško rukovođenje.\nIako su najvažniji deo konferencije bile odlične plenarne sesije prepune korisnih informacija, u drugom delu konferencije odabrala sam da učestvujem u paralelnim radionicama na dve teme.\nPrva je bila Kreiranje politike škole za korišćenje digitalne tehnologije, na kojoj su predavači ispitali sadašnje stavove škola po pitanju digitalne tehnologije u učionici i podigli svest o sledećim koracima koje škola treba da preduzme da je inicira.\nNaredna radionica bila je Posmatranje časova sa ciljem kontrole kvaliteta i stalnog stručnog usavršavanja. Informisani smo o različitim modelima posmatranja uz korišćenje neugrožavajućih pristupa, na primer kroz video.\nDrugog dana, pohađala sam dve povezane radionice na temu Korišćenje interneta i / ili novih tehnologija u učenju jezika. Fantastični predavači, a posebno Džuli Volis, dali su nam selekciju internet oruđa i sajtova koji nam mogu pomoći ne samo da poboljšamo učenje već i da uštedimo vreme, oživimo tradicionalne aktivnosti i motivišemo samoučenje.\nUz IATEFL , Eaqualsove konferencije su najznačajniji događaj godine i sa ponosom možemo reći da je YALS dobio i zvanični poziv da prezentuje na Međunarodnoj konferenciji koja obeležava 25 godišnjicu Eaqualsa, u Portugaliji sledeće godine.\nOvaj unos je objavljen pod Vesti i označen sa adult education, EAQUALS, ELT/ELL, language schools, obrazovanje odraslih, YALS activities 2015/11/30 od strane admin.\n← Seminar Carol Read u organizaciji YALS-a i Britanskog saveta pobudio veliko interesovanje Predsednica YALS-a na prijemu za Princa Čarlsa u Narodnoj skupštini Republike Srbije →


Povratna avio karta od Beograda do Banjaluke za dvoje 100 evra @ Cafe.ba\nPovratna avio karta od Beograda do Banjaluke za dvoje 100 evra Biznis\nIzvor: Tanjug 05.09.2016 u 09:54 h\nAviokompanija Er Srbija najavila je promotivnu akciju ''Putujte zajedno'' u okviru koje putnicima koji putuju u paru nudi specijalne cijene karata za 39 destinacija u okviru mreže Er Srbije.\nĐokić: Neće biti privatizacije ''Elektroprivrede Republike Srpske''Cijene nafte u padu Pad cijene nafte\nKarte će moći da se kupe od danas pa do 15. septembra i uključuju i karte do, i iz Njujorka, saopšteno je iz kompanije.\nCijene povratne karte za dva gosta koja putuju zajedno do Banja Luke su 100 evra, Istanbula, Podgorice i Tivta po cijeni od 169 evra, Bukurešta i Varšave po cijeni od 179 evra, Dubrovnika, Ljubljane, Skoplja, Splita i Zagreba po cijeni od 189 evra.\nGeneralni direktor Er Srbije Dane Kondić izjavio je da je promocija "Putujte zajedno" sjajna prilika za putnike da ove jeseni isplaniraju odmor sa prijateljem, rođakom ili posebno dragom osobom.\n"Kupovina karata u okviru promocije "Putujte zajedno" po nevjerovatnim cijenama za 39 destinacija u okviru mreže "Er Srbije", se može lako i za nekoliko minuta obaviti putem našeg internet sajta, u našim poslovnicama ili putem Kontakt centra. Uvereni smo da će ova promocija privući veliki broj putnika, koji mogu da očekuju uzbudljivo putovanje Er Srbijom do gradova širom Evrope, Severne Amerike i Bliskog istoka", rekao je Kondić.\nKupovina karata za promociju "Putujte zajedno" moguća je pozivanjem broja Air Serbia Kontakt centra 0800 111 528, putem internet sajta www.airserbia.com, posjetom nekoj od Air Serbia poslovnica ili putem ovlašćenih turističkih agenata, dodaje se u saopštenju.\nuskoro iz Banja luke u jednom pravcu bezplatana karta ima da se djeli Ostavite komentar\nSARAJEVO - Jedna od najvećih svjetskih kompanija koja se bavi prodajom namještaja, švedska IKEA, mogla bi uskoro proširiti svoje Popularno


Bosna i Hercegovina, kao buduća članica EU mora pratiti najnovije trendove u uzgoju, preradi, obradi i pakovanju ne samo hrane nego i ostalih ekoloških proozvoda..\nBiH treba iskoristiti sve neobrađene površine i nezagađeno zemljište kao svoj potencijal.\nAli da bi uzgojeni i obrađeni ekološki bh. proizvod našao svoje mjesto na zahtjevnom evropskom tržištu mora posjedovati certifikat kojim se potvrđuje njegova kvaliteta te da zadovoljava sve relevantne norme i standarde uzgoja, proizvodnje,obrade i prerade.\nSistem proizvodnje, inspekcije i certifikacije potrošaču garantuju da proizvod potiče iz certifikovane organske proizvodnje. Time stičete povjerenje izbirljivog kupca u BiH ili vani. Kupac ne zna i ne mora znati sve standarde i norme ekološke proizvodnje ali prepoznaje certifikat koji mu to garantuje.\nCertifikovani organski proizvodi su oni proizvodi koji su proizvedeni, skladišteni, pakovani, čuvani i deklarisani na način koji propisuju standardi i zakon o organskoj poljoprivredi i za koje je izdat certifikat od strane certifikacionog tijela- BeHaBIOCerta.


Vesti: Zašto je Hag protiv ideje da osuđeni Srbi kazne izdržavaju u svojoj zemlji /video/ - Sputnjik Srbija\nVesti: Zašto je Hag protiv ideje da osuđeni Srbi kazne izdržavaju u svojoj zemlji /video/\n18:58 12.12.2019 (osveženo 19:00 12.12.2019) Preuzmite kraći link\nIstražujemo: zašto se Hag protivi ideji da Srbi osuđeni pred Tribunalom nastave da kazne izdržavaju u Srbiji? Papa pisao patrijarhu Irineju povodom najave o usvajanju Zakona o veroispovesti u Crnoj Gori. Handke persona non grata u BiH i na KOsovu - kako je biti u „klubu zabranjenih“? Erdogan preti da će isterati američku vojsku iz zemlje ako SAD Turskoj uvedu sankcije zbog kupovine sistema S-400; pretnje treba shvatiti ozbiljno, kažu ruski eksperti. Zašto Evropa toleriše buđenje nacizma u Hrvatskoj?


Austrijski list „Standard” donosi opširan članak pod nazivom: „Vidno skretanje pogleda”, u kojem Adelheid Wölfl, analizirajući situaciju u Bosni i Hercegovini, predstavlja knjigu “Proigrani mir u Bosni i Hercegovini” Christiana Schwarz Schillinga.\nU tekstu se najprije konstatuje kako su okončanju rata u Bosni i Hercegovini, do čega je došlo sklapanjem Dejtonskog sporazuma u Ohaju 1995. godine prethodile tri i po godine u kojima je ”Vojska Republike srpske, koju su politički vodili rasisiti i ekstremisti, etnički očistila teritorije Bosne i Hercegovine uz pomoć JNA i političkog vrha susjedne Srbije. Cilj je bio da tamo živi što više ljudi sa srpskim imenima, kako bi se taj dio kasnije mogao priključiti Srbiji.”\nPonašanje Evropljanja u Bosni i Hercegovini Schwarz-Schilling, kako navodi austrijski list, opisuje rečenicom: „Vidno se skretao pogled”.\n„I danas mnogi Evropljani reaguju popustljivo i sa ‘appeasement-om‘, iako se nastavlja agresija na Bosnu i Hercegovinu”, nastavlja Standard. “25 godina nakon Dejtona, šef radikalno-nacionalističke partije SNSD Milorad Dodik je na poziv Rusije iskoristio pozornicu Vijeća sigurnosti UN-a za verbalni nastavak rata u Bosni i Hercegovini. Dodik želi otcijepiti Rs od BiH. Stoga tvrdi da postoje dvije srpske države: pored Srbije – i Rs. On dakle želi uništiti državu Bosnu i Hercegovinu, a istovremeno za to optužuje druge.”\nStandard se potom osvrće na Dodikov govor pred Vijećem sigurnosti UN-a, u kojem je srpski član Predsjedništva Bosne i Hercegovine, visokog predstavnika Inzka nazvao ‘monstrumom’.\nDodik je već godinama pod sankcijama SAD, ali u Evropi postoje političari i diplomati koji s njm sarađuju i smatraju da uprkos Dodikovoj agresivnoj politici, u Bosni i Hercegovini może doći do pomirenja, piše dalje Standard i ukazuje kako je Dodik nedavno bio pozvan kod predsjednika Hrvatske Zorana Milanovića.\n“Neki u EU vjeruju, kao i fatalnih 90-tih, da se radi o tome da se tri naroda navedu na saradnju. Stoga oni već decenijama podržavaju nacionaliste u Bosni i Hercegovini, a ne predstavnike građanske opcije.”\n“Biden je još 1993, nakon posjete Bosni i Hercegovini, kritikovao Zapad, naglašavajući odgovornost SAD-a kao vodeće zemlje Zapada. Tadašnji senator je jasno stavio do znanja da u BiH nije u pitanju građanski rat, kako su ga prije svega mnogi u Evropi nazivali, već da je u pitanju napadački rat na priznatu i suverenu državu Bosnu i Hercegovinu uz pomoć Srbije i Crne Gore. Zato je tražio vojnu intervenciju. Biden je prepoznao i da zemlje Zapada nisu dovoljno znale šta se dešava u Bosni i Hercegovini i da su naivno vjerovale da je moguće diplomatsko posredovanje, plašeći se intervencije. On je kritikovao nedjelotvornost i neodlučnost Zapada. Čak je dvije godine prije Srebrenice rekao da bi Srebrenica mogla postati nova Gernika.”\n‘Moram izreći tužnu činjenicu da se zbog stava evropskih država, uključujući i Njemačku, rat produžio za više od dvije godine.’ Standard potom navodi da je u knjizi mrtvih tokom rata u Bosni i Hercegovini zabilježeno da 81 posto svih civilnih žrtava čine Bošnjaci, 11 posto Srbi i 7 posto Hrvati.\nAustrijski list na kraju navodi kako bivši visoki predstavnik Schwarz-Schilling, koji često boravi u Sarajevu, ističe da ‘bez priznavanja činjenica o ratu u Bosni i Hercegovini – nema pomirenja’. Ali rasistički nastrojeni nacionalisti su od toga i dalje daleko, zaključuje Standard završavajući članak citatom Karla Jaspersa iz knjige Schwarz-Schillinga koji glasi: „Mir se postiže slobodom, a sloboda istinom”.\nPrevious Godišnjica formiranja 3. korpusa ARBiH\nNext Kako je izdajnička ekipa u Srebrenici prevarama dolazila do ličnih dokumenata građana\nPišu: Dr. Emir Suljagić i Reuf Bajrović Mnogi u Bosni bili su vrlo iznenađeni kada je istraživački novinski portal “Istraga“ objavio tekst u posljednjoj sedmici 2020. godine, tvrdeći da Njemačka\nPiše: Snežana Čongradin Bilo je to prije skoro 25 godina. Kada je zločinac po imenu Novak Đukić, komandant Taktičke grupe Ozren, Vojske Republike Srpske, naredio artiljerijskom vodu da granatira grad


Ljajić: Optužnica protiv Haradinaja ostaje na snazi\n28.04.2017. 11:12 > 11:15\nLjajić je za televiziju N1 ocenio da ukoliko se ne bude sudilo zločincima, pomirenje u regionu neće biti moguće.\n- Videćemo da li će Specijalni sud na Kosovu imati hrabrosti da procesuira one koji su počinili ratne zločine, odnosno da li je formiran samo da se zamažu oči porodicama žrtava ili ima ozbiljnu nameru da proceisura sve koji su počinili zločine na Kosovu - kazao je Ljajić.\nKriza u Makedoniji odvraća investitore\nLjajić ke ocenio je danas da je kriza u Makedoniji regionalni problem, jer će nestabilnost u regionu odvratiti investitore od ulaganja.\n- Makedonija je deo Balkana i oni to posmatraju tako da se Balkan ponovo definiše kao neuralgično područje, zonu konflikta i to je odvraćajući element od investicija. Politička stabilnost je preduslov da neko uloži u ovo područje, dakle šalje se loša slika ne samo za Makedoniju, već i region - rekao je Ljajić za televiziju N1.\nOn je ocenio i da je situacija u Makedoniji posledica ne samo etničke, već i političke podele.\nPredsednik Evropske komisije an Klod Junker je nakon razgovora sa premijerom Albanije Edijem Ramom izjavio da "nema smisla anticipirati to što neki predviđaju na Zapadnom Balkanu između Albanije i Severne Makedonije".


Fashion Park ponovo proglašen za NAJBOLJI outlet centar u Jugoistočnoj Evropi - WANNABE MAGAZINE\nFashion Park ponovo proglašen za NAJBOLJI outlet centar u Jugoistočnoj Evropi\nFashion Park Outlet centar Inđija proglašen je za najbolji outlet centar u Jugoistočnoj Evropi na jedanaestoj godišnjoj dodeli nagrada za nekretnine održanoj u Bukureštu.\nJedanaesta godišnja SEE dodela nagrada, u organizaciji publikacije Europa Property, održana je pred brojnom publikom punom entuzijazma. Događaj je privukao najbolje preduzimače, investitore i stručnjake u regionu, koji su došli da bi videli ko će dobiti 25 nagrada dodeljenih tokom večeri.\nFashion Park Outlet centar otvoren je 2012. godine i od tada radi kao jedini pravi outlet centar u Srbiji. Nalazi se na 30 minuta vožnje od Beograda i Novog Sada. Ceo kompleks sastoji se od 15.000 kvadratnih metara, a za sve posetioce centra obezbeđeno je 1200 parking mesta. Za prve četiri godine poslovanja, Fashion Park ugostio je preko 4 miliona posetilaca, čime se svrstao među omiljene destinacije za kupovinu i izlet van grada kako za domaće, tako i za strane posetioce.


General Petreas jedan od vodećih intelektualaca u američkoj armiji\nUz objavljivanje nove strategije za Irak, predsednik Buš je postavio i novog komandanta američkih i koalicionih snaga u toj zemlji. To je general-pukovnik Dejvid Petreas, koji je proteklu godinu dana nadzirao operacije protiv pobunjenika i sastavio novu verziju priručnika o tom pitanju. .\nGeneral Petreas je poznat kao jedan od vodećih intelektualaca u američkoj armiji. On ima dokorat iz medjunarodnih odnosa sa Prinstonskog univerziteta i napisao je veliki broj članaka o vojnim pitanjima. General Petreas smatra da mu obrazovanje pomaže da, kako kaže, «postavi prava pitanja». On je, medjutim, i iskusni komandant na terenu, pošto je predvodio čuvenu 101. padobransku diviziju tokom invazije na Irak 2003. godine.\nTokom govora koji je održao u Vašingtonu u novembru, pre postavljenja na novu dužnost, general Petreas je ponudio svoje vidjenje uloge komandanta kakav bi želeo da bude.\n«Svi naši sjajni vojnici, mornari, vazduhoplovci i marinci zaslužuju najbolje lidere koje naša zemlja može da pruži - lidere koji mogu da se suoče sa složenošću situacije u kojoj operišu. Takvi lideri moraju da budu sposobni borci, ali moraju da budu i inteligentni, agresivni, kreativni i fizički i mentalno čvrsti 'vojnici i državnici'.»\nTaj pristup «vojnika i državnika» Petreas je uneo i u svoju komandnu dužnost u severnom Iraku 2003. godine, gde se ponosio agresivom potragom za pobunjenicima tokom noći i obavljanjem humanitarnih i ekonomskih zadataka tokom dana. Smatra se da je takav pristup dobro funkcionisao i unet je i u novo izdanje vojnog priručnika za borbu protiv pobunjenika koji su general Petreas i njegovi saradnici sastavili prošle godine. To je pristup koji će general Petreas nastojati da testira u Bagdadu i drugim problematičnim delovima Iraka kada stigne tamo u jeku nove bezbednosne operacije. Predsednik Buš je prošle nedelje rekao da datum dolaska u Irak generala Petreasa još nije odredjen. Jedan od njegovih saradnika na izradi novog izdanja priručnika, Konrad Krejn, bio je i njegov kolega na vojnoj akademiji 1970-ih godina. Krejn, koji sada predaje na armijskom vojnom koledžu, kaže da je Petreas pravi čovek za tešku dužnost u Iraku.\n«Tamošnja situacija je komplikovana, ali mislim da je on najsposobniji komandant koga imamo sada. Ako bilo ko može da reši taj problem onda je to on. General Petreas poseduje jedinstvenu kombinaciju intelekta i strasti. On poseduje vojne sposobnosti, kao i analitičke veštine.»\nPored toga, general Petreas poznaje u detalje iračku armiju koja će biti u središtu bezbednosnih operacija u Bagdadu. Petreas je proveo svoju drugu godinu u Iraku nadgledajući obuku iračke armije - 2004. i 2005. godine. Mnogi lideri u Bušovoj administraciji i Kongresu očekuju od generala Petreasa da spasi situaciju u Iraku i da obezbedi dovoljno stabilnosti kako bi povlačenje američkih trupa moglo da počne. To je izuzetno velika odgovornost pošto čak i viši vojni oficiri koji su pomogli u izradi nove strategije predsednika Buša priznaju da njen uspeh uopšte nije izvestan.


Regioni - datum: 2019-05-25 DIO ODBORNIKA SO BUDVA TRAŽI PONIŠTENJE PROTOKOLA IZMEĐU MARKA CAREVIĆA I FIRME „MIA INVESTMENTS”\nSjedište Opštine Budva Nema gradnje kod sajma\nBUDVA - Dio odbornika u Skupštini opštine Budva predao je predlog zaključka o zaštiti prostora, kojim se poništava protokol između opštine i turske firme kojim je predviđeno da ispred Jadranskog sajma bude igrađen hotel sa pet zvjezdica. Predlog zaključka o unapređenju i zaštiti prostora predalo je osam odbornika Demokratske Crne Gore, troje odbornika Crnogorske i jedan odbornik Građanskog pokreta URA.\nU tački jedan predloženog zaključka navodi se da organi lokalne uprave treba da preduzmu sve što mogu da bude izgrađen kongresni centar, nakon čega se može odobriti izgradnja kongresnog hotela, u skladu sa planskom dokumentacijom. Traži se i da budu sačuvane neizgrađene zelene površine.\nKako je ranije objašnjeno, Opština će dozvoliće turskoj kompaniji „Mia investments“ da na parceli ispred Jadranskog sajma gradi hotel sa pet zvjezdica „Mia Budva“ koji će imati dvije kule od po 15 spratova na samo 20 metara od mora. To je predviđeno protokolom koji su bez znanja javnosti potpisali gradonačelnik Budve Marko Carević i čelnik turske kompanije Habip Arikan.\nU obrazloženju odluke osam odbornika Demokrata, troje odbornika Crnogorske i jedan odbornik URA navode da se ovim planom nanosi šteta opštini, jer postoji pravno lice koje na spornoj parceli treba da gradi kongresni centar, što je definisano ranije u cilju unapređenja turističke ponude Budve. Takođe ih zabrinjava činjenica da se većinski vlasnik „Mia” krije iza nekoliko of-šor firmi, te da interes građana nije gradnja stanova za tržište u takvoj ekskluzivnoj zoni, već unapređenje turističke ponude grada.


Početak/Društvo/Niški studenti pokreću inicijativu za izgradnju javnog toaleta prilagođenog osobama sa invaliditetom\nPristup javnim toaletima je osnovno pravo, a ne privilegija\nLogo; Inicijativa "Jednak pristup"\nIz Inicijative „Jednak pristup“ kažu da su motivisani problemom nedostatka javnih toaleta u Nišu, (ne)higijenskim uslovima koji u njima vladaju, a pre svega problemom njihove nepristupačnosti za naše sugrađane sa invaliditetom, studenti odlučili da deluju.\nPod sloganom „Osnovna potreba, a ne privilegija“, oni će se zalagati za izgradnju novog javnog toaleta na teritoriji grada, koji će moći da zadovolji osnovna prava i potrebe svih društvenih grupa.\nManjak javnih toaleta u gradu je višegodišnji problem. Trenutno postoji sedam javnih toaleta u gradu, pritom, u većini higijena nije na zadovoljavajućem nivou, a samo jedan je prilagođen osobama sa invaliditetom. Na potrebu rešavanja ovog problema ukazivalo je i udruženje građana „Urbana gerila“. Međutim, njegovo rešavanje i dalje čeka, a nije predviđeno ni budžetom grada Niša za tekuću godinu, poručuju u saopštenju iz Inicijative „Jednak pristup“\n„Da bi se problem nedostatka javnih toaleta u našem gradu rešio, potrebno je prepoznavanje i prioretizovanje ovakvog nedostatka od strane nadležnih organa. Broj od sedam javnih toaleta za grad veličine Niša je nedovoljan, a činjenica da je samo jedan prilagođen osobama sa invaliditetom je zabrinjavajuća“ kaže Sonja Mijalković, PR Inicijative.\nIz Inicijative „Jednak pristup“ takođe navode da su posledice ovog problema već vidljive. „Trenutno je ovim onemogućeno potpuno ostvarivanje prava i potreba jedne od najugroženijih društvenih grupa. Osobe sa invaliditetom treba da imaju iste mogućnosti za korišćenje javnih toaleta kao i ostali građani“ kaže Aleksandra Pešić, takođe PR Inicijative.\ninicijativa javni toaleti Jednak pristup osobe sa invaliditetom studenti


Makronovi usvojili psa po imenu Nemo (FOTO)\n► Makronovi usvojili psa po imenu Nemo (FOTO)\nFrancuski predsednik Emanuel Makron i njegova supruga Brižit nastavili su tradiciju držanja kućnih ljubimaca u Jelisejskoj palati tako što su proteklog vikenda usvojili labradora po imenu Nemo, preneo je list Figaro.\nCrni labrador danas je viđen kako se šeta u Jelijsejskoj palati i upoznaje sa ljudima, naveo je list i dodao da je pas uzet od Udruženja za zaštitu životinja i da je dobio ime Nemo po kapetanu Nemu iz knjige Žila Verna "20. milja ispod mora".\nNemo je zamenio Filea, psa prethodnog, socijalističkog predsednika Fransoa Olanda, koji je ga zadržao po isteku mandata.\nFrancuzi kao nacija inače pridaju veliki značaj kućnim ljubimcima.\nSkoro svi francuski predsednici su imali pse tokom mandata i to pretežno labradore.\nkućni ljubimac /\nBerlin i Pariz žele zajednički budžet za evrozonu\nNemačka i Francuska žele uvođenje zajedničkog budžeta za evrozonu da bi se bolje štitila od kriza, rekla je danas nemačka kancelarka Angela Merkel u Mezebergu kod Berlina.\nMakron: Evropu čeka civilizacijski izbor\nFrancuski predsednik Emanuel Makron rekao je danas da se Evropa suočava sa "civilizacijskim izborom", usled sve glasnijih antievropskih i nacionalističkih glasova.


Goran Selak, predsjednik Banjalučkog odbora Socijalističke partije, je u Večernjim vijestima ATV-a istakao kako ova partija podržava planirano povećanju plata i penzija u Republici Srpskoj.\n"Socijalisitička partija čini vladu zajedno sa koalicionim partnerima i četiri ministra dolaze iz naše partije. Svakako da je povećanje plata bila inicijativa i naše partije koja će da podrži jednu takvu hrabru odluku. Mislim da je Vlada RS jedina i među vladama u regionu koja se odlučila na ovakav jedan hrabar korak i Socijalistička partija će to da podrži kada dođe vrijeme", kazao je Selak.\nIstiče da je partija doživjela određenu reformu i da je dato povjerenje mladim ljudima da vode opštinske i gradske odbore.\n"Imamo mlade ljude na čelu opštinskih i gradskih odbora u Prijedoru, Doboju, Bijeljini i Banjaluci. U Banjalučkom odboru se osjeti jedna nova energija. Prilazi nam veliki broj mladih ljudi koji nisu bili članovi nijedne partije. U poslednjih šest mjeseci pristupilo nam je 1.500 novih članova", rekao je Selak.\nNapominje da je Socijalistička partija vrlo ozbiljna i odgovorna politička opcija.\n"Mi smo partija jedinstva, socijalne pravde i jednakosti. Nismo kao neke druge partije koje vode nacionalističku retoriku, partije agresivnosti i svađa. Mi smo partija koja vodi brigu o običnim ljudima", izjavio je Selak.\nGovoreći o listama za izbore naglašava da su u okviru gradske organizacije obilazili teren i razgovarali sa građanima.\n"Obišli smo sve mjesne odbore, tražili podršku baze partije sa terena i došli smo do sjajnih kandidata što ćemo narednih dana da predložimo Glavnom odboru koji se održava 30. juna u Banjaluci gdje ćemo usvojiti liste za izbore", kaže Selak i podsjeća da Socijalistička partija podržava zajedničkog kandidata za Predsjedništvo BiH Milorada Dodika i kandidata za predsjednika Republike Srpske Željku Cvijanović.\nIstiče da vjeruje u koaliciju i napominje da je to najdugotrajnija koalicija koja zejedno funkcioniše ne samo u Republici Srpskoj i Bosni i Hercegovini već i na Balkanu.\nKomentarišući navode o određenim neslaganjima sa SNSD-om u Banjaluci Selak kaže da nekada\nnemaju ista mišljenja kao koalicioni partneri ali da se o svemu dogovaraju.\nDodaje i da lokalna vlast u Banjaluci dosta dobro funkcioniše i da imaju dobru saradnju sa gradonačelnikom koji je pokrenuo mnoge značajne projekte.\nSocijalistička partija Izbori 2018


Sastali se Vučić i Putin: Dijalog usmjeren na stabilnost u balkanskom regionu (FOTO) – modričaINFO\nHome / NOVOSTI / REGIJA / Sastali se Vučić i Putin: Dijalog usmjeren na stabilnost u balkanskom regionu (FOTO)\nin REGIJA, SVIJET October 29, 2015 702 Views\nMOSKVA – Premijer Srbije Aleksandar Vučić sastao se danas prije podne sa predsjednikom Rusije Vladimirom Putinom, sa kojim će potvrditi sve dogovore koji su sa ruskim partnerima definisani tokom trodnevne posete delegacije Srbije Moskvi.\nVučić nakon sastanka sa ruskim predsjednikom nije želio novinarima da otkriva šta mu je sve Putin rekao, jer je, kako kaže, to bio “razgovor u četiri oka”. Vučić je istakao da je, između ostalog, dogovorena niža cijena gasa za Srbiju.\nOn je dodao i da je dogovoreno da će Srbija raditi na remontu ruskih helikoptera, što će prema njegovim riječima značiti nova radna mjesta.\n“Dogovoreno je da potpredsednik ruske vlade Dmitrij Rogozin početkom decembra poseti Beograd, a ruski premijer Dmitrij Medvedev sledeće godine”, rekao je Vučić, dodajući da će srpski predsednik Tomislav Nikolić tada posetiti Moskvu.\nSrpski premijer je ponovio da Srbija neće uvoditi sankcije Rusiji i da zbog toga ne osjeća pritiske Zapada, odnosno Brisela.\n“Na mene se teško mogu vršiti pritisci”, rekao je Vučić.\nPutin: Ekonomska saradnja sa Srbijom dobra\n“Svjestan sam da se svjetska ekonomija nalazi u lošem stanju, ali je, bez obzira na to, ekonomska saradnja sa Srbijom dobra”, istakao je Putin u trominutnom obraćanju novinarima na početku sastanka, te poželio dobrodošlicu srpskom premijeru I delegaciji, u kojoj su ministri Ivica Dačić, Nebojša Vujović, Zorana Mihajlović, Nebojša Stefanović i Bratislav Gašić.\nIsporuka poljoprivrednih prozvoda iz Srbije porasla je za 40 posto, što je dobro, zaključio je Putin.\nPremijer Vučić je zahvalio predsjedniku Rusije na gostoprimstvu i istakao da je srpska delegacija posljednjih tri dana u Moskvi i sa predsjednikom vlade Dmitrijem Medvedevim, I sa drugim sagovornicima, razmotrila ekonomske i političke odnose sa Rusijom.\n“I sa pogledom u budućnost, našli smo rešenje za još brži razvoj naših odnosa”, istakao je premijer Vučić.\nOn je u ime Republike Srbije zahvalio Putinu na podršci u UN, i UNESCO, kao i u svim drugim međunarodnim organizacijama, gdje Srbija pokušava da zaštiti svoj integritet, ali i svoj ugled i slobodarsku tradiciju.\n“Znamo da je situacija u cijelom svijetu komplikovana, ništa manje nije komplikovana ni na Balkanu”, naglasio je Vučić.\nOn je Putina obavjestio i o saradnji sa Prištinom, Briselskom sporazumu i zastojima u njegovoj realizaciji.\n“Srbija i Rusija vode tradicionalno aktivan politički dijalog koji je, prije svega, usmjeren na podršku miru i stabilnosti u balkanskom regionu i u tom kontekstku rješavanje kosovskog pitanja, a istovremeno stav Srbije o neuvođenju sankcija Rusiji šansa je za veći izvoz poljoprivrednih proizvoda na rusko tržište”, ovo se navodi u pres materijalu podeljenom danas novinarima uoči susreta premijera Srbije Aleksandra Vučića i predsjednika Rusije Vladimira Putina.\n“Rusija i Srbija podržavaju politički dijalog o cijelom nizu pitanja, a posebna pažnja se posvećena je podršci mira i stabilnosti u balkanskom regionu. Dvije zemlje vode tradicionalno aktivan politički dijalog, koji obuhvata široki krug pitanja bilateralne saradnje i međunarodne problematike”, navodi se u saopštenju.\nPoseban akcenat, dodaje se, stavljen je na podršku miru i stabilnosti u balkanskom regionu, prije svega na rješavanju kosovskog pitanja.\nKada je reč o saradnji u oblasti poljoprivrede, Srbija ima dobre perspektive da proširi spisak poljoprivrednih prozivoda koje izvozi u Rusiju, a te dodatne mogućnosti otvorene su upravo zahvaljujući principijelnom stavu Srbije da ne uvede sankcije Rusiji.\nObim izvoza povrća iz Srbije u Rusiju, dodaje se, u prvih sedam mjeseci ove godine porastao za 41 odsto u poređenju sa istim periodom prošle godine, prenijele su ruske agencije.\nU pres materijalu se takođe navodi i podatak da je već prošle godine obim uvoza poljoprivrednih proizvoda iz Srbije u Rusiju uvećan za 1,7 puta u odnosu na 2013, i dostigao 369,3 miliona dolara.\n“U periodu od januara do jula 2015, bez obzira na smanjenje ukupne robne razmene, isporuke svežeg voća i povrća porasle su za 41 odsto “, navodi se u materijalima koje je pripremio Kremlj.\nUkupna spoljnotrgovinska razmjena između Rusije i Srbije u tom periodu iznosila je 1,01 milijardi dolara – 27 odsto manje nego u istom periodu prošle godine, a glavni razlozi za to su drastičan pad cena energenata u svijetu, kolebanja kursa rublje i umanjenje uvozne mogućnosti Rusije.\n“S predsednikom Putinom ćemo još jedanput proći sve i on daje potvrdu za sve dogovore koje smo napravili i koje ćemo napraviti”, rekao je Vučić.\nVučić: Naučili su da je bolje da na mene ne vrše pritisak\nPremijer Aleksandar Vučić izjavio je danas u Moskvi poslije sastanka sa predsjednikom Ruske Federacije Vladimirom Putinom da ne osjeća dodatne pritiske na Srbiju da uvede sankcije Rusiji, uz opasku da je na njega teško vršiti pritisak.\n“To znaju svi, mnogo je to teško uraditi. To su svojevremeno uradili po pitanju Briselskog sporazuma i tad su shvatili da je to besmisleno”, izjavio je Vučić novinarima.\nPremijer je podsjetio na jednu situaciju prije potpisivanja Briselskog sporazuma, koju je opisao novinarima.\nVučić je rekao da svuda u svijetu govori isto, pa je tako i u SAD govorio da želi dobre odnose sa Rusijom, kao što je i u Rusiji govorio da je Srbija na evropskom putu\n“To nisam krio i zato sam i poštovan i kao predsednik vlade i kao lider i kao čovek jer iste stvari govori na svakom mestu. Zato se srpska reč poštuje”, rekao je Vučić.\nPremijer Aleksandar Vučić najavio je danas da će se remont ruskih helikoptera, koji će biti prebačeni iz Poljske i Češke, obavljati u Srbiji.\n“Mi ćemo tražiti još eksperata i verovatno zaposliti veliki broj ljudi u našoj zemlji koji će da rade na remontu ruskih helikoptera. To je važna ekonomska vest za našu zemlju”, rekao je Vučić novinarima poslije sastanka sa predsjednikom Rusije Vladimirom Putinom.\nOn je rekao da su ti helikopteri uglavnom bili smješteni u Poljskoj i Češkoj, a da je planirano da se najveći dio sad premjesti u Srbiju.\n“Eto velikog posla za nas, da li ćemo biti sposobni da taj posao obavimo, ostaje na nama, nadam se da hoćemo”, rekao je Vučić.\nOn je dodao da će biti fomirane radne grupe koje će se baviti organizacijom tog posla i dodao da će za taj posao biti potrebno da se angažuju mašinski tehničari i inžinjeri.\nVučić Putinu o najavi Prištine o odlaganju formiranja ZSO\nPremijer Srbije Aleksandar Vučić obavjestio je danas ruskog predsjednika Vladimira Putina da je Beograd zabrinut zbog najnovijih izjava iz Prištine, koje ukazuju na mogućnosti da ranije postignuti dogovori ne budu realizovani, a prije svega sporazum o formiranju Zajednice srpskih opština.\nVučić je u razgovoru sa šefom ruske države konstatovao da je situcija na Balkanu, kao uostalom i u svetu uopšte, veoma složena, te podsjetio na sporazume koje su u Briselu postigli Beograd i Priština.\n“A, evo, danas je predsednica Kosova izjavila da najvažniji od tih sporazuma uopšte nemaju nameru da realiziju, tj. primene, što je za nas ozbiljna i teška vest”, rekao je Vučić.\nOn je istakao da Beograd očekuje reagovanje Brisela na najavu iz Prištine o suspenziji sporazuma o formiranju Zajednice srpskih opština do daljnjeg, jer je riječ o odluci koja pokreće mnoga pitanja, uključujući i pitanja od suštinskog i strateškog značaja za Republiku Srbiju.\nKosovska predsjednica Atifete Jahjaga odlučila je da zatraži ocjenu ustavnosti sporazuma o formiranju Zajednice srpskih opština.\nOna će, kako su prenieli mediji u Prištini, tražiti da se sporazum postignut u Briselu suspenduje, dok ne dobije mišljenje Ustavnog suda.\n“Srbija neće nikoga da napada, pa ni Hrvatsku”\n“Srbija nikoga neće da napada, rekao je premijer Srbije Aleksandar Vučić u Moskvi, komentarišući izjavu hrvatskog ministra unutrašnih poslova Hrvatske Ranka Ostojića, koji je, na najavu da će Srbija nabaviti rusko oružje, rekao da je Hrvatska članica NATO saveza, te da može da se odbrani.\n“Ne znam kakvi su planovi Hrvatske, ne znam šta će im balističke rakete i lanserne lampe”, rekao je Vučić odgovarajući na novinarska pitanja nakon sastanka sa ruskim predsednikom Vladimirom Putinom.\nOn je kazao i da ne razume sve to što dolazi iz Hrvatske, ali i da neće ni da se mješa.\n“Ono što nas zanima – možemo li mi da sačuvamo našu teritoriju, građane i narod i to će Srbija biti u situaciji”, rekao je Vučić.\nAleksandar Vučić Putin Vučić 2015-10-29\nTagged with: Aleksandar Vučić Putin Vučić\nPrevious: POTPISANI UGOVORI O IZGRADNJI 15 NOVIH KUĆA *(VIDEO)\nNext: Afera »Suvara« :Bosić i Mektić (nisu) znali za tajni snimak\nKao što je poznato Humanitarnu organizaciju ,,Srcem za Modriču“ osnovali su baš Modričani rasuti po svijetu.Naši sugrađani su individualnim članarinama pomagali i pomažu rad Humanitarne organizacije ,,Srcem za Modriču“ a ...


Iskupljenje protiv Albe - Glas Srpske\nIskupljenje protiv Albe\nAgencije 17.01.2020 08:12\nBEOGRAD - Priliku da se iskupe za poraz od Žalgirisa (70:76) u Evroligi košarkaši Crvene zvezde imaće večeras od 19 časova takođe pred svojim navijačima.\nBeograđani neće imati vremena za trening već samo oporavak i odmor da bi što spremniji dočekali ekipu iz Berlina koja je imala dan više odmora.\n- Igramo protiv ekipe koja ima dobro poznat način igre, a to je tranzicija, mnogo kontri, šuteva čime su nas nadigrali u Berlinu. Moraćemo brzo da vratimo energiju i da se oporavimo kako znamo i umemo. Alba pokazuje da je u dobroj formi, igraju dugo zajedno i imaju iskusnog trenera Garsiju Aita koji je postavio sistem, u kome ovi igrači igraju već nekoliko sezona - rekao je trener Zvezde Dragan Šakota.\n“Crveno-bijeli” su se dosta potrošili protiv litvanskog tima mada energija na tom meču nije bila na očekivanom nivou kao što je to bio slučaj tokom prethodnih mečeva dok je upravo na to upozoravao i Šakota koji je pred utakmicu govorio da njegovi igrači moraju zaboraviti pobjedu u Kaunasu.\n- Igrali su pametno, imali su energiju, koristili su “mismeč” situacije, borili smo se koliko smo mogli, nedostajali su nam neki igrači… I dogodilo se nešto što smo mogli da predvidimo kada igramo daleko od nivoa na kojem smo odigrali neke ranije utakmice u Evroligi - rekao je Šakota.\nTokom prvog poluvremena ekipe su dosta smjenjivale u vođstvu i kao presudna pokazala se serija gostiju 11-0 u trećoj četvrtini. Ovim porazom Zvezda je prekinula niz od četiri pobjede i ima skor 9-10, ali je ostala na osmom mjestu tabele.\n- Ući ću u temu koja nema veze sa tim. Pre svega, uopšte nije ispalo fer kod nas da igramo dve utakmice u dva dana, dok Žalgiris ima tri dana i Alba ima toliko. Kad ne možemo da napravimo trening i u toj situaciji smo ostali bez igrača… Braun nije trenirao, bio je povređen, nama kod prve rotacije dosta pada kvalitet i oni to dobro čitaju, Jasikevičijus je to čitao dobro, vrhunski je trener i u tom prekidu su napravili veliku seriju koju je trebalo da napravimo faul, a nismo. Slabo smo to “iščitali”, da li nas je povukao rezultat, misleći da je sve u redu… Taj period je možda odlučio tok utakmice. Očigledno je da Braun nije imao svežinu i to se videlo u prodorima, kad se povlačio, nije išao do kraja kako može, očigledno nije bio siguran u svoje noge. Na neki način njegov kvalitet igre određuje kako ćemo da igramo u Evroligi - kazao je Šakota.\nZbog povreda u sastavu Zvezde nije bilo Filipa Čovića, Dejan Davidovca i Marka Jagodića Kuridže. Lorenco Braun bio je jedini dvocifreni sa 14 poena dok su po devet dali Džejms Gist, Bili Beron i Vladimir Štimac.\nŽalgiris je predvodio Lukas Lekavičijus sa 17 poena, a Zek Lidej imao je deset.


Kolumne & novosti: Panić: Ministar Lončar i prof. Kisić Tepavčević vređaju inteligenciju kolega\nPanić: Ministar Lončar i prof. Kisić Tepavčević vređaju inteligenciju kolega\nRade Panić, predsednik Sindikata lekara i farmaceuta, kaže da su otvoreno pismo u kom se traži smena članova Kriznog štaba, potpisali većinom doktori koji rade u kovid jedinicama i da među njima ima i epidemiologa i infektologa i mnogo pulmologa. Siguran je da potpisnici nisu bili obmanuti, kako je rekao ministar, da su svi mogli da pročitaju tekst koji je u vajber grupi od 2.500 članova bar deset puta deljen i koji je, kako ističe, jasan. A ministar Lončar i profesorka Kisić Tepavčević vređaju inteligenciju kolega, dodaje.\nNa to što je rekao ministar Zlatibor Lončar o njemu i otvorenom pismu, kaže da - ministar nije promenio staru retoriku. Podsetio je na štrajk u Kraljevu, kada su zdravstveni radnici svojevremeno protestovali jer ventilatori ili respiratori sedam godina nisu bili ni pregledani ni servisirani, navodeći ih je tada "na javnom servisu nazvao domaćim izdajnicima i stranima plaćenicima".\nKolege koje su, većim delom potpisnici ovog javnog apela ili pisma, su oni koji rade u kovid jedinicama i da ako je neko pozvan da komentariše kakvi su rezultati onoga što je radio Krizni štab i onoga što su Vladine odluke, to su upravo ti ljudi, kaže Panić: "Oni su ti koji su na terenu, oni zbinjavaju licem u lice pacijente, koji su u bolnicama u vrlo teškom stanju, sa težim kliničkim slikama nego što je bilo u talasu kad je bilo i vanredno stanje".\nKomentarišući izjavu zamenice direktorke Batuta, epidemiološkinje Darije Kisić Tepavčević, koja je rekla da među potpisnicima nema epidemiologa i infektologa, odnosno da ljudi sa spiska nisu kompetentni da sude i govore o epidemilogiji, Panić kaže da je to veoma nekorektno i ružno. "Trebalo je bolje da se upozna sa spiskom, jer ima i epidemiologa i infektologa i anesteziologa i puno pulmologa, i svih specijalnosti, a svaki od tih kolega je imao priliku da se susreće sa kovid pacijentima", naveo je.\nNiko nije ulazio u kompetentnost onih koji su u Kriznom štabu, rekao je Panić, a u tom pismu se traži odgovornost onih u tom štabu zbog skrivanja informacija od javnosti. "Mislim da su kolege iz struke u Kriznom štabu bile više puta obmanute, nisu im bili dostupne sve informacije", navodeći da Kon nije imao podatke, na početku, o stanju u Novom Pazaru, kad ga je zvao i uputao o tome.\nZa razliku od ministra, za mene ovo pismo nije bilo očekivano, kaže sagovornik N1, koji podseća da su danima unazad građani pitali zašto doktori ćute o uslovima u kojima rade i zašto dozvoljavaju da nemaju uslove da u potpunosti pruže zdravstvenu uslugu građanima. Ovo je, mislim, pre svega odgovor na reakciju građana, ocenio je.\nNa pitanje da li ljudi nisu stvarno, kako tvrdi ministar, znali šta potpisuju i da li neki od njih povlače potpise, kako tvrdi Darija Kisić Tepavčević, gost N1 kaže da vajber grupa trenutno broji više od 2500 lekara. Ja sam u njoj od kada je bilo 70 njih, sigurno nije bilo obmane, tekst je bio jasan i deljen je u najmanje 10 navrata, i sve kolege su imale priliku da ga pročitaju, naveo je.\n"A ministar Lončar i profesorka Kisić Tepavčević vređaju inteligenciju kolega. Da podsetim, mi imamo najmanje šest godina fakulteta, a neki od nas 10 ili 12, kada se uračuna specijalizacija i subspecijalizacija, znamo kako smo potpise poslali, na mejl, što je zvanilna komunikacija u ovim uslovima epidemije i priznato je na sudu. Naši potpisi i naši podaci - jasno je rečeno, da ako se neko predomisli i želi da povuče taj potpis, da se javi na isti taj mejl gde može da povuče. Zašto bi neko od kolega zvao ministarstvo ili profesorku Kisić Tepavčević da povuče svoj potpis, kad njima potpis nisu ni dali. Zaista, konačno da svi koji se obraćaju javnosti iz Kriznog štaba da malo budu pristojni - pošto je sve ovo vređanje inteligencije", rekao je.\nAko neko u vlasti ima imalo pameti, sigurno će na ovo (pismo) reagovati, naveo je.\nSindikat lekara i farmaceuta obratio se, prethodno, otvorenim pismom građanima Srbije i od njih zatražio pomoć tako što ih je zamolio da nose maske, održavaju distancu i peru ruke. Sindikat smatra da je zdravstvena sitaucija u državi alarmantna i navode da stradaju zdravstveni radnici, da stradaju mladi i da niko nije zaštićen.\nGovoreći o tome, Panić kaže da je situacija jako teška. "Širom Srbije su pune bolnice, to možemo čuti i na zvaničnim konferencijama za medije. Mislim da se i dalje podaci skrivaju, da se ne prikazuju realni podaci. Posebno imamo problem sa brojem zaraženih zdravstvenih radnika i onma koji su u samoizolaciji. Nedovoljno testiranje, nedovoljno praćenje, nedostatak PCR testova, koji su jedini koliko toliko validni, jer i oni daju lažne rezultate", naveo je.\nPanić kaže da nemaju svi građani istu zdravstvenu zaštitu, u opštim bolnicama nema antivirusnih lekova, blokatora interleukina... "Do sada je bilo samo u četiri klinička centra" dostupna najmodernija terapija, kaže.


Fried: Politički lideri u BiH moraju zemlju povesti naprijed, a ne blokirati je\nPomoćnik državnog sekretara SAD-a za Evropu i Evroaziju Daniel Fried prenio je u razgovorima sa članovima Predsjedništva BiH, predsjedavajućim Vijeća ministara BiH Nikolom Špirićem, te ministrom vanjskih poslova Svenom Alkalajom poruku svoje vlade da će pružiti podršku BiH na putu ka euroatlantskim integracijama.\nOn je u govoru pred zastupnicima oba Doma državnog Parlamenta,kazao da će SAD biti prisutan na svakom dijelu tog puta do samoga kraja, ali da sudbina BiH zavisi od odluka koje se donose ovdje.\nNaveo je da je SAD snažno podržao poziv BiH da se priključi Partnerstvu za mir, reformu odbrane, ustavne reforme, koje će podržavati i dalje, zatim policijsku reformu koja je uvjet za potpisivanje Sporazuma o stabilizaciji i pridruživanju (SAA) s Evropskom unijom, ali da podržava i "napore svih bh. patriota da prevladaju glasove nacionalizma i povedu zemlju na putu ka Evropi".\nProšlogodišnji paket ustavnih promjena koji za dva glasa nije dobio potrebnu većinu u parlamentu BiH imao je podršku SAD-a koji je smatrao da je bio dobar. Međutim, kaže Fried, nema paketa koji se ne može poboljšati.\n- Međutim, mi ovo ne diktiramo, nego smo spremni da pomognemo liderima BiH, naglasio je.\nKada je u pitanju reforma policije, Fried smatra da politički lideri u BiH moraju pronaći način da zemlju povedu naprijed, a ne da je blokiraju.\nOn smatra da je na stolu bio izvanredan prijedlog , te da do dogovora nije došlo zbog semantičkih, a ne stvarnih, suštinskih razloga.\nFried je naglasio da rješenje statusa Kosova nije presedan koji se može dogoditi bilo gdje u svijetu.\nOcijenio je da je nedavna presuda Međunarodnog suda pravde podsjetila na zločine koji su se dogodili u BiH, a njih nisu počinile apstraktne osobe, već zli ljudi, kriminalci, podsjetivši da su Ratko Mladić i Radovan Karadžić još na slobodi, da moraju biti uhapšeni i poslani u Hag.


Vladica Đurđanović : Južne vesti\nDvojac koji je vodio niški aerodrom pre poklanjanja državi odlučio je da uđe u izbornu trku kao pokret “Ne damo Niš”. Bivši direktor Regionalne razvojne agencije Jug Bojan Avramović i bivši direktor “Konstantina Velikog” Vladica Đurđanović kažu da je Niš marginalizovan, da žele da vrate duh i karakter gradu i da bi svi trebalo da se dele samo na one koji su “za Niš ili za Beograd”.\nBivši direktor Aerodroma: Izveštaj o poslovanju demantuje sve spinove i laži\n14:41, 17. 6. 2019.\nIzveštaj o poslovanju niškog Aerodroma “Konstantin Veliki” u 2018. godini, koji je objavila Nacionalna kolicija za decentralizaciju, podigao je buru u javnosti. Zašto izveštaj nije dostupan na sajtu Aerodroma prema rečima aktuelnog v.d. direktora Dušana Kneževića pitanje za bivše rukovodstvo, a njegov prethodnik Vladica Đurđanović tvrdi da je izveštaj skinut nakon njegovog odlaska kako bi se sakrili postignuti uspesi.\nLet Niš - Malme ukinut zbog malo putnika ili novog vlasnika aerodroma?\n12:23, 2. 10. 2018.\nI dok predsednik Srbije Aleksandar Vučić kaže da je "Wizz air" ukinuo liniju Niš - Malme sa niškog aerodroma, jer letovi nisu bili dovoljno popunjeni, bivši direktor Aerodroma “Konstantin Veliki” Vladica Đurđanović tvrdi da je, dok je on bio na funckiji, svaki let bio bar 95 % popunjen, te da to sigurno nije razlog. Sa aerodroma i iz kompanije nisu hteli da iznose podatke o tome koliko je putnika letelo na ovoj relaciji.\nAvramović i Đurđanović - cenzori, heroji, neposlušni ili nesposobni rukovodioci?\n09:00, 27. 8. 2018.\n"Nišlije su štetene za državu" je izjava koju je jedan od dvojice doskorašnjih perjanica niške vazdušne luke Bojan Avramović dao još krajem prošle godine kada se naslućivalo šta će se desiti s Aerodromom "Konstantin Veliki". Nekoliko meseci kasnije su maltene on i njegov partijski i "aerodromski" partner, bivši direktor aerodroma Vladica Đurđanović, postali "štetni za državu". Nakon ovog bumeranga kažu da sve negativne priče "demantuje život", da nisu bezgrešni, ali i da je sukob sa "Južnim vestima" bio nepotreban.\nĐurđanović: Država još pre 3 godine htela da preuzme niški aerodrom\n12:18, 24. 8. 2018.\nBivši direktor niškog Aerodroma “Konstantin Veliki” Vladica Đurđanović, nakon što je država i zvanično preuzela nišku vazdušnu luku i nakon nekoliko meseci ćutanja, predviđa da će ako ne bude subvencija takse za operatere biti veće, što će napraviti probleme u poslovanju sa avio-kompanijama. Ističe i da je Ministarstvo saobraćaja još pre 3 godine nameravalo da preuzme niški aerodrom, dok o svom “glasnom ćutanju” tvrdi da je govorilo sve i da se nije obrukao.\nSmenjeni direktor niškog aerodroma podneo ostavku\n14:39, 9. 8. 2018.\nOdmah nakon zvaničnog preuzimanja niškog Aerodroma “Konstantin Veliki” od strane države, dosadašnji direktor Vladica Đurđanović, kojeg je Gradsko veće nedavno smenilo, a niška Skupština nikada nije potvrdila smenu, podneo je neopozivu ostavku na ovu funkciju, jer kako kaže, “ne želi da učestvuje u onome što sledi”.\nDirektor niškog aerodroma: Nije daleko milion putnika\n15:16, 3. 7. 2018.\nIako ni predsednik Srbije Aleksandar Vučić, a ni niški naprednjaci ne veruju da Aerodrom “Konstantin Veliki” može dostići milion putnika, direktor niške vazdušne like Vladica Đurđanović tvrdi da će ove godine dostići brojku od 400.000 putnika, a da ni famozna brojka od milion putnika koja bi možda mogla da ugrozi dogovore države i Vansija, “nije daleko”.\nInicijativa “Ne damo niški aerodrom”: Smena direktora aerodroma je nezakonita\n16:08, 9. 6. 2018.\nKako je Gradsko veće Niša predložilo smenu direktora Aerodroma “Konstantin Veliki” Vladice Đurđanovića na osnovu još nezavršene inspekcije i pre isteka žalbenog roka, u Inicijativi “Ne damo niški aerodrom” traže od Skupštine grada da odbije ovaj predlog.\nGrad Niš 3 godine znao, a ćutao o nezakonitostima na aerodromu\n17:00, 8. 6. 2018.\nIako je još 2015. u svom izveštaju Džavna revizorska institucija ukazivala na protivzakonito uvećanja plata zaposlenih na Aerodromu “Konstantin Veliki”, niški Sekretarijat za komunalne delatnosti, kaže šefica Odseka budžetske inspekcije, je tek 3 godine kasnije ovaj protivzakonit čin prijavila inspekciji, a onda Veće smenilo direktora Vladicu Đurđanovića. Rukovodstvo niškog aerodroma tvrdi da je niška vlast znala i odabravala svaki potrošen dinar.\nDirektor niškog aerodroma nema komentar na poklanjanje niškog aerodroma\n14:40, 9. 5. 2018.\nPrvi čovek Aerodroma “Konstantin Veliki” Vladica Đurđanović ne želi da se izjasni o nameri gradske vlasti da niški aerodrom pokloni državi. Kaže da menadžmentu nije bitno ko je vlasnik aerodroma, kao i da pored svih “političkih turbulencija”, ipak očekuje da ostane direktor.\nRadnicima aerodroma još nije stiglo odobrenje za privremene poslove, a traže se ugovori "za stalno"\n16:20, 8. 5. 2018.\nSpornih 35 radnika Aerodroma “Konstantin Veliki” dobiće ugovore “za stalno” ukoliko im to odobri Vlada Srbije. Prvi korak je učinjen, Gradsko veće je dalo odobrenje. Dotle radnici niškog aerodroma još čekaju papir Vlade Srbije o privremenom produženju ugovora koji već 10 dana ne stiže iz Beograda.\nDirektor niškog Aerodroma nije bio pozvan na sastanak o Aerodromu\n10:00, 13. 4. 2018.\nIako je sudbina Aerodroma “Konstantin Veliki” bila jedna od glavnih tema sastanka održanog u Nišu, koji je inicirala ministarka saobraćaja Zorana Mihajlović, na njemu nije bio direktor ovog javnog preduzeća Vladica Đurđanović. On kaže da nije ni bio pozvan, a u Ministarstvu saobraćaja kažu da je Đurđanovića trebalo da pozove gradska vlast.\nDirektor Aerodroma na sastanku o budućnosti Aerodroma nije govorio ništa\n12:58, 30. 3. 2018.\nIako u zapisniku sa sastanka u Ministarstvu saobraćaja, održanom krajem februara, piše da je direktor niškog Aerodroma “Konstantin Veliki” Vladica Đurđanović govorio o taksama u niškoj vazdušnoj luci, on to demantuje i kaže da se na pomenutom sastanku uopšte nije javljao za reč, jer je nekoliko dana pre toga sve što treba rekao direktor RRA “Jug” Bojan Avramović.\nNa niškom aerodromu 100.000 putnika za 4 meseca\n13:29, 8. 5. 2017.\nNišlija Ninoslav Milenković je 100.000. putnik niškog Aerodroma “Konstantin Veliki” u ovoj godini, zbog čega je dobio simbolične poklone. Njega su na aerodromu, pored gradonačelnika Darka Bulatovića i direktora Vladice Đurđanovića, dočekali i niški novinari, među kojima nije bilo novinara Južnih vesti , jer ih duže od godinu dana rukovodstvo Aerodroma ne zove na konferencije.\nNiški aerodrom konačno objavio spisak radnih mesta\n08:41, 8. 2. 2017.\nNakon velikog pritiska javnosti i nekoliko novčanih kazni koje je izrekao Poverenik za informacije od javnog značaja, direktor niškog aerodroma dostavio je Južnim vestima “strogo čuvanu tajnu” - spisak radnih mesta i propisanu stručnu spremu za rad u ovom preduzeću. Ipak, pojedine delove iz dokumenata je cenzurisao, a Poverenik upozorava da je to protivzakonito.\nAerodrom kažnjen sa još 180.000 dinara, ali i dalje krije dokumentaciju\n14:52, 20. 1. 2017.\nZbog odbijanja direktora Vladice Đurđanovića da Južnim vestima dostavi spisak radnih mesta i propisanu školsku spremu potrebnu za rad na niškom aerodromu, Poverenik za informacije od javnog značaja je najpre to javno preduzeće kaznio sa 20.000, a sada i dodatno, još 180.000 dinara.\nAerodrom kažnjen, ali i dalje odbija da objavi sistematizaciju\n13:01, 22. 12. 2016.\nZbog odbijanja direktora Vladice Đurđanovića da Južnim vestima dostavi spisak radnih mesta i propisanu školsku spremu potrebnu za rad na niškom aerodromu, Poverenik za informacije od javnog značaja je kaznio to javno preduzeće sa 20.000 dinara, uz pretnju da izrekne još jednu kaznu - od 180.000 dinara.\nŠabić: Aerodrom da objavi sistematizaciju\n08:00, 14. 11. 2016.\nNakon upornog odbijanja direktora niškog aerodroma da postupi po njegovim odlukama odlukama i Južnim vestima dostavi sistematizaciju radnih mesta, Poverenik za informacije od javnog značaja preti novčanim kaznama.\nDirektor Aerodroma sistematizaciju proglasio službenom tajnom\n10:10, 26. 10. 2016.\nNakon što se mesecima pravdao proceduralnim razlozima, a zatim Južnim vestima dostavio netačne informacije, direktor niškog Aerodroma je podatke o opisu radnih mesta i potrebnoj školskoj spremi proglasio za službenu tajnu.


Sportske.net - BL - Dortmund i Leverkuzen sigurni, Šalke se raspucao u finišu\nEkipa Dortmunda učvrstila se na drugom mestu Bundeslige, posle 27. kola. ''Milioneri'' su kao gosti savladali Štutgart rezultatom 2:1 i zasržali četiri boda viš od trećeplasiranog Leverkuzena.\nU vrlo zanimljivoj utakmici u Štutgartu, gosti su poveli posle pola sata igre golom Piščeka, a posle nekoliko odličnih prilika na obe strane, Štutgart je konačno uspeo da izjednači u 62. minutu, odličnim udarcem Maksima iskosa sa desne strane.\nI kada su se domaći navijači ponadali preokretu, usledio je nepromišljen potez Nidermejera u 70. minutu, kada je veoma lošom glumom posle duela sa Geceom uspeo da ''zaradi'' - crveni karton zbog simuliranja i tako ostavi svoj tim na cedilu.\nBrojčanu prednost Dortmund koristi u 82. minutu preko Levandovskog, a posle odlične asistencije Piščeka sa desne strane - 1:2.\nSrpski reprezentativac Neven Subotić odigrao je svih 90 minuta, kao i Aleksandar Ignjovski u ekipi Verdera, koji je kao gost remizirao sa Majncom - 1:1.\n''Farmaceuti'' su prekinuli seriju od dva vezana poraza trijumfom nad Fortunom u Dizeldorfu rezultatom 4:1, uz po dva gola Kislinga i Širlea.\nUbedljiv je bio i Šalke protiv Hofenhajma, iako golova nije bilo sve do 71. minuta. Onda je usledila kanonada domaćih, koji su u narednih desetak minuta postigli tri gola i ostvarili očekivani trijumf pred svojim navijačima.\nHanover je kao gost bio bolji od Augsburga, dok je Frajburg golovima Kruzea savladao ekipu Menhengladbaha.\nAugsburg - Hanover 0:1\nŠalke - Hofenhajm 3:0\nHeger 71, Rafael 79, Puki 83.\nMajnc - Verder 1:1\nŠalai 1. - Haunt 69.\nFortuna - Leverkuzen 1:4\nŠvab 41(ag) - Kisling 22(pen), 88, Širle 62, 83.\nFrajburg - Menhengladbah 2:0\nKruze 69, 90.\nŠtutgart - Dortmund 1:2 (GOLOVI)\nMaksim 63. - Pišček 29, Levandovski 82.\n18:30h Bajern - Hamburg


Noćna mora stigla u Francusku: Spremaju se za masovne nemire, radikalni imigranti preuzimaju gradove | WebTribune\nHome U FOKUSU Noćna mora stigla u Francusku: Spremaju se za masovne nemire, radikalni imigranti preuzimaju gradove\nNoćna mora stigla u Francusku: Spremaju se za masovne nemire, radikalni imigranti preuzimaju gradove\nPosted date: август 29, 2015 In: U FOKUSU\nFrancuske bezbednosne snage se pripremaju za masovne građanske nemire i radikalizovane imigrante koji će početi da preuzimaju čitave gradove, navode obaveštajni izvori.\nVojska sprema planove za vanrednu situaciju koja će nastati ako imigranti dođu do oružja i počnu neprijateljski da se ponašaju prema vlastima.\n„Ima mnogo otuđene i besne imigrantske dece četvrte generacije u predgrađima, a radikalizacija je veoma verovatna“, navode obaveštajni izvori, dodajući da su organizovane mreže islamskih boraca prokrijumčarile puške kalašnjikov i protivtenkovske projektile u Francusku.\nOružje potiče iz Libije, gde je francuska vlada naoružala džihadiste za borbu protiv Gadafija.\nProjektili bi mogli da se iskoriste za obaranje putničkih aviona, navode izvori, dodajući da piloti nisu obučeni da izbegnu projektile.\nProšle nedelje je radikalni džihadista pokušao da izvrši masakr u brzom vozu od Amsterdama do Pariza, ali su ga sprečila tri hrabra Amerikanca i jedan Britanac, koji su nadjačali teroristu.\nFrancuska se još uvek nije oporavila od napada na Šarli Ebdo u januaru, kada je ubijeno šesnaestoro ljudi od strane trojice radikalnih islamskih boraca.\nAnketa sprovedena prošle godine je otkrila da čak 15% francuskog stanovništva ima pozitivan stav prema organizaciji ISIS, dok 27% ljudi starosti između 18 i 24 godine podržava ove teroriste.\nMnogi od podržavalaca verovatno predstavljaju deo muslimanskog stanovništva u Francuskoj, koje broji čak 5 miliona pojedinaca, što Francusku stavlja na prvo mesto po broju muslimana u Evropskoj uniji.\nKako navodi Juri Rubinski, šef Centra za francuske studije na Ruskoj akademiji nauka, podrška za ISIS među francuskim muslimanima predstavlja „izraz akumuliranog potencijalnog odbijanja postojećeg sistema države, odnosno oblik protesta“.\nIskaz Cvijanovićevog prijatelja u policiji: Cvijanović laže, ništa ne dugujem\nŠLJIVANČANIN ŠOKIRAN: U Hagu, general Praljak mi je prišao i rekao NEVEROVATNE STVARI …\nOdgajio gorilu i pustio ga u džunglu, posle 5 godina došao je da ga vidi … VIDEO\nUPOZORENJE: Vaši nokti mogu da ukažu na bolest, pogledajte ovih 5 simptoma\nSRPSKI TIGROVI OD PERJA: Posle ukora razrednog starešine, hitno vraćaju sve diplomate u Makedoniju\nMOSKVA: Odluka SAD, da naoruža džihadiste, neprijateljski čin prema Rusiji\nAmerikanci pogodili trezor džihadista: Milioni leteli u nebo – VIDEO\nPruga na meti lopova – odneli 300 metara kablova


FABRIKA VODE U BLOKADI I KOLAPSU\n15.12.2014. 21:07h Ažurirano: 16.02.2019. 16:31h\nFabrika vode “Lipovo” u Kolašinu, članica Atlas grupacije Duška Kneževića, nalazi se pred potpunim kolapsom, saznaju “Vijesti” nezvanično iz nekoliko izvora.\nRačuni kompanije su u blokadi, proizvodnja vode „akva monta“ je stala, radnici mjesecima ne primaju zaradu, a imovina kompanije je odavno založena zbog nevraćenog kredita. Nema potrebne ambalaže za proizvodnju vode, a ni gasa čiji nedostatak može imati za posljedicu štetu i za mašine njemačke proizvodnje. U fabrici rade 32 radnika, dok je desetak angažovano u distributivnom centru u Podgorici.\nSa vršiocem dužnosti izvršnog direktora fabrike Jozom Maljevićem, “Vijesti” nijesu mogle stupiti u kontakt. Ono što je interesantno, Maljević je izvršni direktor Alfa Trade iz Bara, druge firme iz Atlas grupacije registrovame za trgovinu na veliko ostalom hranom, uključujući ribu, ljuskare i mekušce.\nVlasnički udio Atlas Investa Duška Kneževića u fabrici je sveden na 40 odsto, dok je 60 odsto u formalnom vlasništvu firme Mega Gulf Investments Holding Ltd iz Dubaija. Atlas grupa je i najveću investiciju u Podgorici Atlas Capital Centar izgubila i morala je da je prepusti svojim poslovnim partnerima iz Dubaija.\nRadnici fabrike vode, koji su mjesecima bez ikakvih primanja, došli su u nezavidnu situaciju. Pristali su da razgovaraju samo uz garanciju da im neće biti otkrivena imena. Priznaju da su pod presijom od poslodavca, koji im je strogo zabranio da razgovaraju sa bilo kojim novinarom. I kad organizuju štrajk, to rade daleko od očiju javnosti.\n“Siguran sam da bih zbog razgovora s novinarima ostao bez posla. Ljetos par dana nijesmo radili i imali smo dogovor s direktorom da ne obavještavamo medije ni Inspekciju rada o tome, dok ne vide mogu li udovoljiti našim zahtjevima. Poslije tog upozorenja, dobili smo jednu zaradu”, kaže jedan od 32 zaposlenih u toj firmi.\nPrema njegovim riječima, u fabrici vode lako se ostaje bez posla, a sankcija za otkrivanje informacija o zaradama je otkaz. Ipak, tvrdi, javnost bi trebalo da sazna više o uslovima rada u tom preduzeću.\nIzvor “Vijesti” tvrdi da glavnu riječ u kolašinskoj kompaniji vodi Nikola Gazivoda, sestrić Duška Kneževića, iako je on izvršni direktor u sasvim trećoj firmi RR Gradnja, koja, takođe, pripada Atlas grupaciji. Navodi da fabrikom iz sjenke rukovodi upravo Gazivoda iz kancelarije distribicije “akva monte”, koja se nalazi u bivšoj zgradi Elastika u Podgorici.\nBlokada računa zbog doprinosa\nKako tvrdi nekoliko zaposlenih, blokadom računa vlasnici fabrike su prinuđeni da uplate poreze i doprinose, jer to nijesu činili od 2012. godine.\nIz Uprave za inspekcijske poslove još ljetos su informisali novinare da je inspekcijski nadzor u fabrici obavljan u kontinuitetu od 16. aprila 2013. godine. Iz Uprave su tada saopštili da poslodavac zaposlenima u toj fabrici duguje doprinose na zarade za 32 zaposlena od januara 2012. godine. To je, objašnjavaju, konstatovano zapisnicima iz aprila i juna 2013. a kasnije je nadzor pokrenula Poreska uprava.\nJozo MaljevićFabrika vode LipovoAtlas grupacijaKolašin


"+383": Kosovo dobija pozivni broj - Nedeljnik\n"+383": Kosovo dobija pozivni broj\nNovi pozivni broj za Kosovo dodeljen je na osnovu Briselskog sporazuma * Pozivni brojevi Srbije (+381),Slovenije (+386) i Monaka (+377) biće ukinuti do juna * Razgovori će koštati kao i međugradski razgovori u Srbiji, i neće se tarifirati kao razgovori između dve države\nDa podsetimo, Kosovu je, na osnovu Briselskog sporazuma, zvanično dodeljen pozivni broj +383.\nMediji su tada pisali da, u ovom slučaju, nije reč o pozivnom broju za državu Kosovo, već za autonomnu pokrajinu, može se videti i iz pisma koje je Srbija poslala Međunarodnoj telekomunikacionoj uniji, gde se navodi da se pozivni broj ustupa za teritorijalnu oblast Autonomne pokrajine Kosovo i Metohija.\nTakođe, u odgovoru Unije piše da se korišćenjem termina Kosovo, ne prejudicira status i da će u tehničkim aneksima biti propraćeno takvom fusnotom (ovaj naziv ne prejudicira status i u skladu je sa Rezolucijom 1244 i mišljenjem MSP o kosovskoj deklaraciji o nezavisnosti).\nPrema dogovoru, bez obzira što se prilikom telefoniranja na KiM poziva pozivni broj, razgovori će koštati kao i međugradski razgovori u Srbiji, i neće se tarifirati kao razgovori između dve države. Sporazum predviđa da Telekom Srbija dobija trajnu dozvolu za fiksnu telefoniju, dok se za mobilnu telefoniju dozvola izdaje na dve godine, kada će Telekom, zajedno sa ostalim operaterima na KiM, učestvovati na konkursu za mobilne operatere.\nZalazem se da Vojvodina dobije novi pozivni..Ponosna Vojvodjanka.


izvor: agencije foto: 20.08.2018\nKonzulat Srbije nalazi se u Hotelu Regnum u Beleku, u neposrednoj blizini antalijskog aerodroma, a na čelu konzulata biće Fikret Ozturk.\nKonzulat je otvoren kako bi pružao pomoć i konzularnu zaštitu našim građanima koji borave u antalijskoj regiji, navodi se u saopštenju Ministarstva spoljnih poslova.\nMinistri Srbije i Turske su zatim na sastanku razmotrili bilateralnu saradnju i regionalna pitanja i zajednički ocenili da su bilateralni odnosi na zavidnom nivou.\nPodsticaj tome dao je lični odnos dva predsednika, a tu potvrdu su dobili i u vrlo frekventnoj razmeni poseta na najvišem nivou.\nNa sastanku je ponovljeno i da je ekonomska saradnja posledično doživela svoj uspon i sada trgovinska razmena iznosi milijardu dolara na godišnjem nivou, a cilj je podići je u najskorije vreme na tri milijarde, navodi se u saopštenju MSP.\nSrbija i Turska imaju visok stepen podudarnosti u stavovima po nizu međunarodnih pitanja, kao i da treba nastaviti zajednički rad u cilju poboljšanja položaja obe države na međunarodnom planu, ocenjeno je na sastanku.\nTurska agencija Anadolija je prenela Dačićevu izjavu da Srbija nikada neće biti deo nikakve koalicije onih koji žele da rade protiv Turske, uključujući i neke od ovih organizacija koje se nalaze u našoj zemlji, ali i regionu.


Časopis Industrija :: Projektovanje solarnih elektrana\n21.02.2020 Komentari: 3\nU proteklim mesecima je primetno interesovanje šire javnosti za problem zagađenja vazduha u Srbiji. Iako je do porasta interesovanja došlo, nažalost, tek pošto je zagađenje postalo vidno, tj. kada se je moglo čulno osetiti, dobro je što je barem i na taj način skrenuta pažnja na ovaj, sada već gorući, problem, i što je državi jasno dato do znanja da se očekuju konkretna rešenja u ovom pogledu.\nSa druge strane, cena struje u Srbiji raste iz godine u godinu i verovatno se neće zaustaviti još neko vreme, pretpostavka, dok se cena negde ne uproseči sa cenama struje barem u našem neposrednom okruženju.\nS’ toga je jasno da se mora napraviti hrabriji iskorak i ulaganja u bioobnovljive izvore energija, kako izgradnjom velikih sistema za komercijalno dobijanje i prodaju struje, tako i za srednja i mala postrojenja.\nPored ostalih, tu svakako spada i dobijanje struje konverzijom elektromagnetskog zračenja sunčevih zraka u električnu energiju.\nSvi smo čuli za dobijanje struje iz solarnih ćelija. Iako je ovakav vid dobijanja struje, kako za privredu tako i za lične potrebe domaćinstava, solidno zastupljen u mnogim zemljama Evrope, u Srbiji se broj solarnih elektrana (bilo kojih kapciteta) i dalje može smatrati statističkom greškom.\nTačno je da je do pre par godina oprema bila još uvek vrlo skupa i da se u kombinaciji sa niskom cenom struje iz mreže nije isplatilo takvo ulaganje, no tačka preokreta se je već desila, i već sada se ulaganje u solarnu elektranu može povratiti u roku od 5-7 godina.\nTakođe, verovatno iz razloga slabe zastupljenosti, šira javnost nije upoznata ni sa principima rada solarnih elektrana i njenih glavnih delova.\nSve ovo navodi na zaključak da je kucnuo čas preokreta i da, ne samo da, treba, već može biti i isplativo, preći sa reči na dela.\nElektro Balkan je pokušao da napravi edukativnu emisiju koja objašnjava primer projektovanja solarne elektrane. Cilj je da se demistifikuje njihov tehnički aspekt, cena i očekivani prinos kako bi se procenila ispaltivost.\nPrvi deo koji je nedavno objavljen se bavi segmentom projektovanja postavljanja i rasporeda solarnih panela, njihovog učvršćivanja i očekivanog prinosa i sve to uz pomoć slobodnih aplikacija koje se mogu naći na Internetu (konkretan primer dat uz pomoć on-line rešenja firme K2-systems koja se bavi proizvodnjom nosećih konstrukcija za solarne panele).\nEmisija je namenjena svima koji su generalno zainteresovani za ovu temu, a naročito onima koji imaju konkretne namere za postavljanje solarne elektrane u srednjoročnom periodu.\nŽelim da kupim ovaj broj časopisa Industrija, tema SAMOSTALNO PROJEKTOVANJE SOLARNIH SISTEMA.. Ovom temom se avim od 1983. godine. Gde sam uradio na nekoliko desetina raznih projekata, za razne državne institucije i privatno....\nAko možete da me obavestite da mogu kupiti časopis.\nBroj mobilnog 063352680. Odgovori\nraditi li vi s SMA automatikoj? Odgovori\nMolim vise informacija o tome gde kupiti kako postaviti ili neko ko to zna i nije preskup. Odgovori


Saobraćajne gužve ovog jutra stvaraju se širom grada, a prema rečima taksista najsporije trenutno se prolazi na potezu od Brankovog mosta do Terazijskog tunela i to u oba smera.\n- Gužvi ima na Autokomandi u delu spuštanja na auto-put, ali i u Južnom bulevaru, Ustaničkoj ulici i Bulevaru oslobođenja (iz pravca Slavije) ka Autokomandi - kažu u "Beogradskom taksiju".\nOni dodaju da je frekvetno na mostu Gazela u smeru ka Novom Beogradu, kao i Pančevačkom mostu u smeru ka centru grada.\nSem toga, navode, sporije se vozi Bulevarom vojvode Mišića i Radničkom ulicom u smeru ka centru prestonice.\nTakovska ulica, u smeru od Cvijićeve ka Glavnoj pošti beleži uobičajene jutarnje gužve.\nNešto više vozila ovog jutra saobraća i Savskom, kod zgrade nekadašnje Glavne železničke stanice.


Bivša gerila u Kolumbiji sada politička stranka\nBeta 2. septembra 2017. 17:35\nRevolucionarne oružane snage Kolumbije (FARK), najvažnija gerilska snaga u toj zemlji koja je u novembru 2016. potpisala mirovni sporazum sa vladom, sada je postala politička stranka.\n„Ostavili smo oružje da bismo se bavili politikom mirnim i legalnim putem. Želimo da izgradimo drugačiju zemlju“, rekao je lider FARK-a Rodrigo Londonjo poznatiji kao Timošenko.\n„Ne oklevamo da pružimo ruku u znak pomirenja i izvinjenja, jer želimo Kolumbiju bez mržnje, koja promoviše mir i bratsku ljubav“, rekao je Londonjo.\nNova stranka će imati istu skraćenicu FARK ali će umesto Revolucionarne oružane snage Kolumbije (Fuerzas Armadas Revolucionarias de Colombia) biti Zajednička revolucionarna alternativna sila (Fuerza Alternativa Revolucionaria del Comun).\nSporazumom koji su gerilci potpisali sa vladom predsednika Kolumbije Huana Manuela Santosa, posle četiri godine pregovora okončan je sukob koji je trajao 53 godine. Oko 7.000 boraca FARK-a je predalo oružje pod nadzorom UN.\nFARK je bila marksističko-lenjinistička organizacija, osnovana kao oružano krilo Komunističke partije koja je vodila oružanu borbu protiv kolumbijskih vlasti od 1964. godine, a glavni ciljevi su joj bili veća prava seljaka i borba protiv imperijalizma.\nTokom višedecenijskog sukoba, u Kolumbiji je poginulo 260.000 ljudi, oko 60.000 je nestalo, a više od sedam miliona napustilo je svoje domove.


Zanimljivosti dana : Šest inovacija koje interesuju Bila Gejtsa a koje bi mogle pojaviti u budućnosti\nObjavljeno 09 januar 2018 | Autor Zanimljivosti dana\nŠest inovacija, nova su oblast interesovanja Bila Gejtsa. Ove inovacije nemaju veze sa računarima , ovi izumi bi mogli da se pojave u bliskoj budućosti i time promene čovečanstvo! ...\nJedan od najbogatijih ljudi na svetu Bil Gejts predstavio je šest izuma-inovacija, koji imaju veze sa našim zdravljem i boljim uslovima života.\nGovoreći o vakcinama, računarski mag i miljarder Bil Gejts ukazuje da su one spasile milione života širom sveta, ali da se vrlo brzo kvare ako se ne čuvaju na odgovarajućim temperaturama.\nGejts, stoga, ističe da je grupa naučnika iz kompanije "Global good" iz Sijetla kreirala inovativan frižider pod nazivom "Meta Fridge"\n"Zamislite budućnost u kojoj bismo mogli da uzmemo DNK bolesne osobe, uklonimo gene koji izazivaju bolest i na taj način je izlecimo ili, na primer, iz komaraca uklonimo gene koji izazivaju malariju", rekao je on.\nMeđu inovacijama koje bi mogle da promene svet, Gejts navodi i solarno gorivo, prenosi B92, pozivajući se na portal Zimo.dnevnik.hr.\n"Ako na taj način uspemo da naučimo naše telo da kreira sopstveni obrambeni mehanizam, to će nam pomoci da na potpuno nove načine sprečimo pojavljivanje bolesti", smatra Gejts.\nOd svih inovacija na listi, Gejts je uveren da će veštačka inteligencija u potpunosti transformisati "naš način života".\nOn upozorava da će veštacka inteligencija stvoriti nove izazove na koje ćemo morati da obratimo pažnju, uključujuci i promenu struke ljudi koji ce zbog automatizacije ostati bez posla.\n"Smatram da će veštacka inteligencija naš život učiniti produktivnijim, delotvornijim i lakšim", zaključio je Gejts\nOd prodaje smrdljivih čarapa zaradi 9.000 evra mesečno!\nBritanka Roxy Sykes (33) iz Londona je prvo u početku pokazivala samo svoja stopala.…


Škoda Roomster 1.2 TSI vs FIAT Doblo 1.4 16v - AutoManijak\nPOČETNA strana :: poređenje :: Škoda Roomster 1.2 TSI vs FIAT Doblo 1.4 16v\nČinjenica da je Škoda dostavljen na Euro NCAP (European New Car Assessment Programme) testiranje, za razliku od konkurenta, moramo posmatrati kao ogromnu prednost, jer tih 5 zvezdica za bezbednost mogu da spasu nečiji život. Pored toga, osim zvaničnih rezultata kreš-testa, potrebno je analizirati i druge aspekte koji se tiču bezbednosti. Oba vozila predstavljaju multi-namensko vozilo, što u principu znači dobru poziciju što se bezbednosti tiče, međutim to neće rešiti našu dilemu ovde. Nasuprot tome, kada je u pitanju težina vozila čiji uticaj nije zanemarljiv, italijanski automobil nudi popriličnu razliku od 16% više metala.\nŠkoda je daleko agilniji automobil i dostiže 100km/h za 4.5 sekundi manje od svog konkurenta. Pritom ubrzava sve do 184 kilometara na čas, 23km/h više nego što to čini konkurentski automobil. Kada pričamo o štedljivosti pobednik je svakako češki automobil, trošeći u proseku 5.7 litara goriva na 100 kilometara (50 milja po galonu), u kombinovanom režimu vožnje. Ne možemo ignorisati razliku od 26% više goriva koje potroši italijanski automobil.\nNajvažnija stvar prilikom izbora automobila bi trebalo da bude bezbednost, kako aktivna tako i pasivna. Po mom mišljenju, kada se sve uzme u obzir, češki automobil ostavlja protivnika daleko iza sebe po pitanju bezbednosti, čime se nameće kao jedini izbor čak i bez razmatranja drugih aspekata ovog duela. Stvari se nastavljaju u istom smeru, jer Škoda ostavlja konkurenta u oblaku prašine, nametnuvši se na taj način svakom entuzijasti. Da stvari budu još bolje, pritom čak troši i manje goriva! Sve u svemu, nema mnogo šta više da se kaže na ovu temu, za mene ovde ne postoji izbor, već isključivo Škoda. Bilo kako bilo, to je neko moje objektivno viđenje stvari zasnovano na informacijama sa ovog portala. Aspekti kao što su dizajn, praktičnost, vrednost brenda, ali i osećaj u vožnji su na Vama da ih odmerite. Takođe, imate priliku da za samo dva minuta saznate koji bi to automobil, kada se sve uzme u obzir, za Vas odabrao naš virtuelni savetnik™, u moru sličnih, a opet toliko različitih vozila.


Svjetlopis vode i legendi | Palelive.com\nPočetna Regija Višegrad Svjetlopis vode i legendi\nVIŠEGRAD – U Domu kulture u Višegradu sinoć je otvorena izložba makedonskog majstora umjetničke fotografije Anastasa Ćuškoskog. Na panoima je izloženo 40 umjetničkih fotografija, a na posebnom video predstavljanju posjetioci su mogli da vide 75 fotografija.\nFotografije su nastale na obalama Prespanskog, Ohridskog i Skadarskog jezera, kao i na vodama rijeka Drima i Bojane, Vevčanskih izvora i Jadranskog mora.\n„Pokušao sam da fotoaparatom napravim epsku sliku vode, njenih preliva i glazura i energije koja iz nje i oko nje zrači na onoga ko u nju gleda“, rekao je Ćuškoski.\nOn je temu vode obogatio legendama u vezi sa krajevima u kojima je snimao, pa i za nesrećnu ljubav dukljanskog kneza Vladimira i makedonske princeze Kosare.\n„Nad ovim veličanstvenim vodama i obalama i mojim fotografijama kao da lebde likovi dvoje mladih zaljubljenih ljudi“, rekao je fotograf.\nIzložbu su organizovali Centar savremenih umjetnosti iz Skoplja sa Fondacijom „Mozaik“ iz Sarajeva i Domom kulture u Višegradu.\nPrethodni članakUhapšena četiri lica zbog provale u hotel\nNaredni članakB92: Jahorina – skijanje u komšiluku


Kosovska policija uhapsila Srbina zbog „nezakonitog“ ulaska - 08.12.2021, Sputnik Srbija\nKosovska policija uhapsila Srbina zbog „nezakonitog“ ulaska\nKosovska policija uhapsila je srpskog državljanina u selu Postenja kraj Leposavića, na ulazu u Kosovo i Metohiju, javili su prištinski mediji. 08.12.2021, Sputnik Srbija\nPolicija je tokom patroliranja privela osumnjičenog i oduzela mu automobil. Kosovska policija je saopštila da je muškarac uhapšen jer je “nezakonito” ušao na Kosovo i Metohiju. Kako se navodi, osumnjičeni je saslušan i rešenjem tužioca upućen u pritvor, prenosi portal Kosovo onlajn.\nsrbija, srbija – hronika, kosovo i metohija (kim)\nKosovska policija uhapsila je srpskog državljanina u selu Postenja kraj Leposavića, na ulazu u Kosovo i Metohiju, javili su prištinski mediji.\nPolicija je tokom patroliranja privela osumnjičenog i oduzela mu automobil.\nKosovska policija je saopštila da je muškarac uhapšen jer je “nezakonito” ušao na Kosovo i Metohiju.\nKako se navodi, osumnjičeni je saslušan i rešenjem tužioca upućen u pritvor, prenosi portal Kosovo onlajn.


ŽITIŠTANI ODUŠEVLJENI PRIJEMOM KSS NA ŽREBANJU KUPA RADIVOJA KORAĆA | SportInfo\nHome / Košarka / ŽITIŠTANI ODUŠEVLJENI PRIJEMOM KSS NA ŽREBANJU KUPA RADIVOJA KORAĆA\nFebruary 2, 2019\tKošarka Ostavite komentar\nČlanovi kluba iz Žitišta imali su status apsolutno ravan drugim klubovima čak u nekim segmentima i veći tretman.Veliku čast klubu iz Žitišta ukazao je predsednik KSS gospodin Predrag Danilović kad je u svom obraćanju posebno čestitao na neverovatnom uspehu kluba. Rukovodstvu , treneru i igraču ukazana je ogromna čast gde su velikani košarkaškog sporta prilazili upoznavali se i raspitivali na koji je to način klub iz Žitišta organizovan da bi ostvario ovaj rezultat ne zabeležen u analima sporta.\nTrener Partizana Andrea Trinkijeri izvukao je loptice u koj su bila imena KK “FMP” i KK “Sveti Đorđe” tako da se ekipe 14.februara sa početkom u 17h sastaju u prvoj utakmici Kupa Radivoja Koraća. Posle žrebanja sazvan je tehnički sastanak sa predstavnicima svih osam klubova gde su date precizne instrukcije kojih se klubovi moraju pridržavati. Isto veče klub iz Žitišta imao je sastanaak Upravnog odbora na kojem su donešene odluke na koji način će se organizovati povodom odlaska u Niš.\nRukovodstvo kluba saopštava da će o trošku kluba organizovati prevoz autobusima i prateće stavke svih navijača, prijatelja kluba ,simpatizera… Zbog rigorozih organizacionih mera koje su saopštili iz KSS i MUP svi zainteresovani kojima je Sveti Đorđe u srcu i koji žele da klub podrže u Nišu treba da kontaktiraju člana Upravnog odbora kluba Duška Kočalku ne telefon 063 399548 koji će detaljno obrazložti šta je potrebno da bi se organizovao put za Niš.\nDARKO KOVAČEVIĆ SPORTSKI DIREKTOR REPREZENTACIJE SRBIJE


Razorno dejstvo koronakrize - biznis24.rs\nTo je jednako vrednosti većoj od jednogodišnjeg bruto domaćeg proizvoda evrozone, rekla je Georgijeva na onlajn konferenciji “Infrastuktura, investicije i centralna Evropa: Inicijativa 3 mora (3SI)”, u organizaciji Atlantskog saveta.\nRazorno dejstvo koronakrize\tRazorno dejstvo krize sa koronom izazvaće dramatični privredni pad u svetu koji se za ovu i narednu godinu procenjuje na oko 12 hiljada milijardi dolara, izjavila je direktorka Međunarodnog monetarnog fonda Kristalina Georgijeva.\nZa zemlje centralne, istočne i jugoistočne Evrope (CIE), pandemija znači brisanje progresa ostvarenog u poslednje tri godine, kada je region postizao najbolje rezultate u ovoj deceniji u pogledu ekonomskog rasta, jačanja konkurentnosti i unapređenja upravljanja, rekla je Georgijeva.\nOna je navela da, iako Fond sada procenjuje globalne ekonomske izglede za 2020. nešto manje sumornim nego pre nekoliko meseci zbog boljih rezultata pojedinih naprednih ekonomija nego što se očekivalo, pre svega Kine, neće biti rasta ove godine.\nRegion je, prema njenim rečima, u proseku beležio rast od tri posto u smislu realnih prihoda, što je uticalo na smanjenje jaza između CIE i 15 zapadnih članica EU.\nDodala je da je prihod po stanovniku u regionu CIE dostigao oko 55 posto prihoda po stanovniku u 15 zapadnih zemalja EU.\tFoto: Pixabay\n“Infrastuktura · 3SI” · Atlantskog · bruto · Centralna · dejstvo · domaćeg · dramatični · Evropa · evrozone · Georgijeva · inicijativa · investicije · izazvaće · jednako · jednogodišnjeg · konferenciji · koronakrize Razorno · KORONOM · krize · mora · onlajn · organizaciji · Privredni · proizvoda · rekla · saveta Razorno · većoj · vrednosti\nNintendo sprema “kontranapad”: PlayStation i Xbox dobi ...\nVelika akcija ČIŠĆENJA OTPADA: “Zavrni rukave” na 54 lokaci ...\nNovi Sad: Zbog havarije bez vode Ulica Branka Kozareva, Vidovdansk ...\nDirektorka hrvatske klinike: Srbija je žarište, ne idite bez pre ...


EU za žene Zlatiborskog okruga: Jačanje kapaciteta ženskih organizacija – Forum žena Prijepolja\nUloga nevladinih organizacija u procesu demokratizacije društva i poboljšanju položaja žena i drugih osetljivih grupa je velika jer iniciraju promene i utiču na donosioce odluka. Кako bi se ojačali njihovi kapaciteti, Forum žena Prijepolja je organizacijama koje učestvuju u projektu EU za žene Zlatiborskog okruga, dodelio laptopove kao deo tehničke podrške.\nUdruživanje ženskih organizacija Zlatiborskog okruga, jačanje njihovih kapaciteta jedan je od koraka planiranih projektom, na putu uspostavljanja rodne ravnopravnosti i demokratizacije društva.\nForum žena Prijepolja je imao izuzetno zadovoljstvo da u okviru ovog projekta pruži edukacije i seminare za nevladine organizacije i institucionalne mehanizme, odbore, komisije i savete iz opština Zlatiborskog okruga i da obezbedimo tehničku podršku kroz kupovinu laptopova za pet organizacija – istakla je prilikom dodele predsednica UO Foruma žena Prijepolja Mileva Malešić.\nProgramska menadžerka Evropske delegacije u Srbiji Ana Milenić naglasila je da su aktivnosti koje ženske organizacije sprovode u Prijepolju i Zapadnoj Srbiji veoma bitne i da su žene koje ih sprovode i učestvuju na ovom projektu istinski heroji ovog vremena.\nMi ćemo svakako u budućem periodu nastaviti da podržavamo organizacije civilnog društva i ženske organizacije u celoj Srbiji i nadamo se da ćemo imati ovako dobre rezultate kao što ste vi ostvarili – zaključila je Milenić.\nUčešće na projektu i tehnička podrška, ženskim organizacijama je veoma značajna pogotovo u vremenu Кovid pandemije, kao i širenje krugova prijateljstva i okupljanje aktera koji su važni u zajednici.\nPosebno mi je drago što ovaj projekat nastavlja da radi vezano za žene u sferi odlučivanja. Veoma je bitan kontinuitet. Pomerili smo granice, uspeli smo da uvedemo žene u Savete mesnih zajednica i sad je važno da nastavimo sa tim. I veoma važno da se održi ta saradnja sa ženskim organizacijama, odborima za rodnu ravnopravnost i ženskim odborničkim mrežama rekla je predsednica UO Ženskog centra Užice Rada Gujaničić.\nU ime pribojskog udruženja „Sačuvajmo selo“ Malina Stanojević se zahvalila na laptopu, koji će biti vredan doprinos realizaciji njihovih započetih projekata na informatičkom opismenjavanju žena iz seoskih područja.\nImamo nekoliko računara i laptopova koje smo podelili ženama, ali uvek imamo problem da po tri, četiri žene budu na jednoj lokaciji sa jednim računarom i ovo će nam sad omogućiti da uključimo i žene koje do sada nismo mogli – navela je Malina Stanojević.\nZa još uvek mlado udruženje Savez seoskih žena iz Čajetine, vredna oprema je više nego dobrodošla, ali ništa manje važne nisu ni druge projektne aktivnosti.\nOno što je svakako važno je obuka za javno zagovaranje koju je dosta naših žena prošlo kroz ovaj projekat, tako da se javila želja da učestvuju u radu svojih mesnih zajednica, opštine… Da se udružuju na neke druge načine u neformalne organizacije i da rešavaju neke probleme koji se u njihovom svakodnevnom životu javljaju. Ove godine očekujemo izbore za Savete, i mi već iz naših redova imamo tri, četiri kandidatkinje za Savete mesnih zajednica – istakla je predsednica UO Savez seoskih žena Čajetina Jasmina Кostić\nProjekat „EU za ŽENE Zlatiborskog okruga“, Udruženje Forum žena Prijepolja realizuje uz podršku Evropske unije, Ambasade kraljevine Norveške u Beogradu i Balkanskog fonda za demokratiju nemačkog Maršalovog fonda SAD.\nPrevious PostPrevious REALIZOVANI PROJEKTI U 2020. GODINI\nNext PostNext Sastanak u MZ Brodarevo: Učešće žena u Savetu za kvalitetniji život svih


Makedonija subvencionira “Wizz Air” sa pet miliona eura – Bankar.me\nSporazumom, koji važi od 2019. do 2022. godine, predviđeno je da Vlada odobri subvencije u iznosu od 312 miliona denara ili oko 5 miliona eura.\nOn je rekao da su uvedene dvije nove linije sa aerodroma Skoplje: Skoplje Karlsruhe / Baden-Baden, zatim Skoplje-Bremen, te jedna linija za Kipar Skoplje-Larnaka i jedna linija za Finsku Skoplje-Turku.\nNovi letovi za Malmo u Švedskoj, Milano-Malpensa u Italiji i Memmingen i Dortmund u Njemačkoj biće uspostavljeni sa aerodroma u Ohridu.\nMinistar saobraćaja i veza Goran Sugareski, koji je potpisao sporazum o subvenciji sa “Wizz Airom”, rekao je da je ta avio kompanija jedina koja sa priajvila na raspisani poziv i da je prema sporazumu obavezna da uvede najmanje šest novih destinacija, od kojih su četiri sa aerodroma u Ohridu i dva sa međunarodnog aerodroma Skoplje.\nPOJMOVIposlovanje Wizz Air Wizz Air wizz air makedonija\nPrevious Biznis na ostrvu: Komplet za preživljavanje Bregzita\nSljedeći U IBM-u 2.820 deponenata sa oko 22 miliona eura